NOVA ŠANSA ZA ZEMLJE ZAPADNOG BALKANA Kako je pandemija otkrila slabosti globalne privrede i ko može da računa na nove investicije iz Nemačke\nKako promeniti lance snabdevanja da bi bili manje podložni poremećajima koji su se pojavili tokom pandemije korona-virusa? Jedan od mogućih odgovora glasi: možda bi bilo bolje kada dobavljači i proizvodni pogoni ne bi bili suviše daleko od sedišta firme, piše Dojče Vele.\nKad firme povuku svoja ulaganja, to se u žargonu preduzetnika naziva "reshoring" ili "nearshoring". Za nemačke firme to bi moglo da znači sledeće: manje dobavljača u Aziji, a više u istočnoj i jugoistočnoj Evropi. U tim regionima zato trenutno polažu velike nade u investicije iz Nemačke.\nMeđutim, još ništa od toga ne može da se vidi – što nije iznenađenje s obzirom na to da pandemija još nije prošla. "Do sada, pandemija nije imala gotovo nikakvog efekta na reshoring i nearshoring u srednjoj, istočnoj i jugoistočnoj Evropi", ocenjuje Olga Pindjuk u majskom izveštaju bečkog Instituta za međunarodne ekonomske studije (WIIW).\nU poslednjih godinu dana direktne investicije iz inostranstva u te regione smanjene su za 45 odsto. Izgledi za oporavak ove godine su, smatra Pindjuk, u većini privrednih grana male, osim kada je reč o IT-sektoru i energetici.\nOlga Pindjuk se u svom delu izveštaja bazirala na trenutnu situaciju i blisku budućnost, a njen kolega iz bečkog instituta Branimir Jovanović ispitivao je srednjoročni i dugoročni potencijal zemalja zapadnog Balkana. Pritom se oslanjao na ankete Nemačke trgovinske i industrijske komore (DIHK), Nemačke privredne komore u inostranstvu, kao i na sopstvena istraživanja.\n"Studije pokazuju da nemačke firme razmišljaju o promeni svojih lanaca snabdevanja, a zapadni Balkan je jedan od regiona koji je prirodni izbor", kaže Jovanović.\nViše nemačkih investicija na Balkanu?\nPlate na zapadnom Balkanu su niske, nemački menadžeri region ocenjuju kao "kulturno srodan", a ni stepen obrazovanja "nije loš", kaže Jovanović.\nIstovremeno, gotovo polovina svih nemačkih preduzeća koja posluju u inostranstvu imala je od početka pandemije problema sa snabdevanjem ili logistikom. To je pokazalo istraživanje Nemačke trgovinske i industrijske komore (DIHK) sprovedeno među 2.400 firmi. Dve trećine njih zato planiraju da promene svoje lance snabdevanja.\nPitanje je, međutim, da li će se ti planovi zaista i sprovesti. I da li će se tu nešto dogoditi kada je reč o zemljama zapadnog Balkana.\nJovanović smatra da je to verovatno, zato što su te zemlje tako male: "Dovoljno je da se nekoliko nemačkih firmi odluči za to", kaže Jovanović. "Trenutno samo oko jedan odsto svih nemačkih direktnih ulaganja u inostranstvo odlazi na zapadni Balkan. Svaka promena tamo bi imala bi veliki uticaj."\nIsto se odnosi i na preduzeća iz drugih zemalja, jer Nemačka nije čak ni najveći investitor na nivou regiona.\nMeđutim, izgledi za veća ulaganja iz inostranstva su, kako kaže Jovanović, vezani za jedan važan uslov: "Vlade u regionu trebalo bi da odrade svoje domaće zadatke, ako žele da profitiraju od pozitivnih trendova koji će verovatno da nastupe nakon pandemije."\nBalkanske zemlje loše prolaze kada se porede na evropskom nivou, pogotovo kada je reč o tome kako tamošnje vlade upravljaju. Korupcija i nedostatak pravne sigurnosti odvraćaju investitore. "Ako vlade ne učine ništa i nastave kao i do sada, onda će sav potencijal ostati neiskorišćen", upozorava Jovanović.\nPored toga, on kritikuje dosadašnju strategiju većine balkanskih država da privlače investitore niskim platama i porezima. "Investitorima nije važno samo to, oni žele i kvalitet, a to podrazumeva dobro obučenu radnu snagu, kao i funkcionalne institucije i infrastrukturu", naglašava Jovanović.\nTRI ZNAKA DA SE OPORAVLJAMO NEOČEKIVANO BRZO Proizvodnja nam je bukvalno uzletela, raste i izvoz, a dva sektora posebno iznenađuju\nSADA U DUG I ZA FINANSIRANJE OPORAVKA Evropska unija već u junu "kreće" po 80 milijardi evra\nMeđutim, zemlje zapadnog Balkana trebalo bi manje da se koncentrišu na međusobnu konkurenciju. Umesto toga, one bi sebe trebalo da sagledavaju kao jedinstven region. Ukupna proizvodnja svih tih zemalja trenutno je jednaka bruto domaćem proizvodu Slovačke. Zajedno bi bile jače, a ujedno i zanimljivije za investitore, kaže Jovanović.\n"Kad bi postojala veća saradnja i strategija za čitav region, te zemlje bi mogle da privuku bolje i veće firme, a one u tom slučaju ne bi bile aktivne samo u jednoj zemlji, već i preko granica", kaže Jovanović.\nIako istraživač bečkog instituta sumnja da će se uslovi u regionu zaista poboljšati, on se ipak nada da će šanse koje pruža moguća promena u lancima snabdevanja bar povećati verovatnoću da će do promena doći.


TNB Tsdecor Podloga Za Miš podloga za miš cena, cene Srbija, prodaja Beograd Novi Sad Niš\nTNB Tsdecor Podloga Za Miš podloga za miš cene\ncena od 116,64 din\nEdnet ED-64216 Black podloga za miš\nEdnet ED-64221 Blue podloga za miš\nEPonuda nije internet prodavnica već Vam omogućava da brzo i lako nađete TNB Tsdecor Podloga Za Miš podloga za miš po najjeftinijoj ceni. Naš cilj je da kupci budu što bolje informisani o ponudi TNB podloga za miš Tsdecor Podloga Za Miš na tržištu Srbije. Vrlo lako nalazite željeni proizvod za kategoriju Podloge za miš cene, ne morate da lutate od sajta do sajta za TNB Podloge za miš, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za TNB Tsdecor Podloga Za Miš podloga za miš sa PRODAVCEM. EPonuda ne može da garantuje potpunu tačnost specifikacije i slika za TNB Tsdecor Podloga Za Miš podloga za miš. Pre kupovine, podatke za TNB podloga za miš Tsdecor Podloga Za Miš proverite na sajtu PROIZVOĐAČA.


Lokalizovan požar na Suvoj planini - juGmedia\nVatrogasci i šumari „Srbijašuma“ uspeli su danas da lokalizuju požar na Suvoj planini, koji je još 11. septembra izbio na potezu izmedju Kaletinca i Šebeta.\nNa nekoliko usamljenih lokacija na zapadnim padinama Suve planine još postoje sitna žarišta sa dimom, ali više ni na jednom mestu nema otvorenog plamena\nPrema rečima načelnika Uprave za vanredne situacije Niša Srdjana Mitrovića situacija je danas mnogo bolja nego prethodnih dana jer je požar ugašen na vrhu planine sa nadmorskom visinom od 1.800 metara, a ugašen je i na mnogim mestama na liticama planine.\n„Na nekoliko usamljenih lokacija na zapadnim padinama Suve planine još postoje sitna žarišta sa dimom, ali više ni na jednom mestu nema otvorenog plamena. Verovatno ćemo i sutra biti na planini, ali se nadamo da ćemo u neko dogledno vreme uspeti da ugasimo i preostala manja žarišta koja se nalaze iznad sela Gornji Dušnik i Kaletinac, odnosno, iznad Gadžinog Hana. Požar trenutno gase 24 vatrogasca i tri šumara „Srbijašuma“, uz podršku dva helikoptera Ministarstva unutrašnjih poslova“, ističe Mitrović.\nPožar se gasi vodom iz takozvanih „naprtnjača“, a helikopteri dopremaju vodu za gašenje i piće i opremu.\n„Problem je što vetar rasplamsava vatru i tamo gde smo već gasili požar, pa smo stalno na oprezu“, dodaje naš sagovornik.\nNovi-stari gradonačelnik Leskovca Goran Cvetanović je u svom jučerašnjem ekspozeju, pored nabrajanja šta je sve uradila lokalna samouprava u minulom…


Poljoprivreda i ruralni razvoj - Development Consulting Grou\nPoljoprivreda je važan segment ukupne ruralne ekonomije, ne samo u ekonomskom, već i u socijalnom i kulturološkom pogledu. Poljoprivreda ujedno predstavlja i najvažniju aktivnost većine ruralnih zajednica i od velike je važnosti za način života u ruralnim područjima na teritoriji Balkana.\nVišedecenijsko zapostavljanje poljoprivrede i prirodno i demografsko iscrpljivanje ruralnih područja rezultiralo je vrlo negativnim ekonomskim i socijalnim trendovima i današnjim nepovoljnim stanjem, koje karakterišu brojni problemi. Najvažniji među njima su mala i nekonkurentna gazdinstva, veliki broj staračkih gazdinstava, rascepkano poljoprivredno zemljište, male proizvodne parcele, ekstenzivnost i nizak tehnološki nivo proizvodnje, nedovoljno ili neadekvatno korišćenje agrotehničkih mera, slaba produktivnost, loše zbrinjavanje stajnjaka i poljoprivrednog otpada itd. Takva poljoprivreda rezultira slabim dohotkom, nekonkurentna je i neisplativa i u postojećem stanju ne može biti činilac održivog razvoja. Poseban problem leži i u tradicionalnoj strukturi proizvodnje i neorganizovanosti poljoprivrednih proizvođača, tako da lokalne zajednice nemaju autohtone, prepoznatljive i konkurentne proizvode, koje mogu uspešno plasirati na globalnom tržštu. Takvo stanje je neodrživo jer u lokalnim sredinama uzrokuje sve teže uslove života i privređivanja, propadanje postojećih poljoprivredenih gazdinstava i nezaposlenost. Takvo stanje istovremeno uzrokuje i velike ekonomske i strukturne poremećaje, kao što su depopulacija, zakorovljenost i gubitak funkcije poljoprivrednog zemljišta, ekonomsko i socijalno propadanje, gubitak identiteta lokalnih zajednica i izloženost štetnim pojavama, kao što su ugrožavanje životne sredine, devastacija kulturnog i tradicionalnog nasleđa, loše vođenje ekonomije, korupcija itd.\nIako je trend smanjenja broja stanovnika u ruralnim sredinama konstantan, potencijali za razvoj poljoprivrede i uopšteno potencijali za ruralni razvoj u ovom regionu ostaju na visokom nivou. Da bi ruralne sredine oživele i zadržale ili privukle veći broj stanovnika, potrebno je ulagati u njihov razvoj, i to na prvom mestu u infrastrukturu i sadržaje koji selo stavljaju u konkurentni položaj sa gradom.\nDCG je u mogućnosti da pruži veoma širok spektar usluga svojim klijentima, navešćemo neke od usluga koje pružamo svojim klijentima: analiza stanja lokalne samouprave, definisanje pravaca lokalnog održivog socijal-ekonomskog razvoja i uspostavljanje procesa strateškog planiranja, savetovanje i izrada strateških planova lokalnog održivog ekonomskog razvoja i lokalnih ekoloških akcionih planova, izrada strateških dokumenata (strategije, studije, investicioni programi, akcioni planovi, planovi razvoja i sl.), priprema i realizacija svih tipova investicija u oblasti poljoprivrede, ruralnog razvoja i obnovljivih izvora energije, priprema i izrada biznis planova, razvoj partnerstva između javnog i privatnog sektora, uspostavljanje najoptimalnijeg sistema finansiranja investicija (mogućnost iskorišćenja povoljnih kreditnih sredstava, subvencija države, konkurisanje kod međunarodnih organizacija i pred-pristupnih fondova EU), priprema, realizacija i monitoring projekata finansiranih iz EU fondova.\nPoseban segment poslovanja naše kompanije su pružanje usluga u oblasti predpristupnih fondova EU u svim oblastima koje pokrivaju raspoloživi fondovi, izrada predloga projekata za konkurisanje za dobijanje bespovratnih sredstava.


Škotska zabranila fraking - Biznis i Finansije\nHome\tSlajder\tŠkotska zabranila fraking\n“Fraking” (fracking) podrazumeva hidrauličko lomljenje stena radi eksploatacije gasa iz škriljaca. Tokom te procedure u zemljište se ubrizgavaju hemijske supstance i voda, što posebno zabrinjava borce za čistiju prirodnu sredinu.\nMoratorijum je objavio škotski ministar energetike Fergus Iving (Ewing) iz škotske Nacionalne partije. I laburisti podržavaju zabranu eksploatacije gasa iz škriljaca bez adekvatne zaštite i kažu da je težnja vlade u Londonu za gasom iz škriljaca “fanatična”.\nBritanski premijer Dejvid Kameron (David Cameron) ocenio je da gas iz škriljaca može da pomogne obezbeđenju energetske sigurnosti i snižavanju cena, kao i u borbi s klimatskim promenama.\nProcenjuje se da Škotska ima oko 80 hiljada milijardi kubnih metara gasa iz škriljaca, što je dovoljno da se pokriju britanske potrebe za gasom tokom više od 30 godina.\nEnergetskom mapom puta 2050 Evropske komisije gas je identifikovan kao ključno gorivo u nastojanjima da se smanji emisija štetnih gasova. Istovremeno je eksploatacija gasa iz škriljaca u Evropskoj uniji strogo regulisana.\nNa objavu moratorijuma oštro je reagovao poslanik konzervativaca u Evropskom parlamentu Ian Dankan (Ian Duncan) rekavši da se škotska vlada “igra politike sa škotskim radnim mestima”.\n“Škotska vlada već ima značajnu količinu dokaza o bezbednosti i uspešnosti metoda vađenja gasa iz škriljaca”, istakao je Dankan.\n“U trenutku kada su radna mesta na Severnom moru pod pritikom, čini se perverznim da škotska vlada ignoriše mogućnosti koje pružaju nekonvencionalni gas i nafta”, dodao je Dankan, preneo je EurActiv.com.\nOrganizacija Pritelji Zemlje Škotska saopštila je da je zabrana “testament istrajnosti ljudi i zajednica širom zemlje koji su se neumorno borili protiv te industrije poslednjih godina”.\n“Potraga za novim fosilnim gorivom je poslednje što nam treba u kontekstu najnovijih upozorenja klimatologa i nije odgovoran potez zemlje koja nastoji da ostvari (energetske i klimatske) ciljeve”, zaključila je ta organizacija.\nInače, gas iz škriljaca je prirodni gas zarobljen ispod stena poznatih kao škriljci.\nEksploatacija tog gasa je kontroverzna i protivnici tvrde da kod vađenja gasa metodom “frakinga” može da dođe do curenja opasnih hemikalija i zagađenja vode. Takođe kažu da “fraking” za posledicu ima sleganje tla na mestima gde se primenjuje.\nEvropske rezerve gasa iz škriljaca procenjuju se na 639 hiljada milijardi kubnih stopa.


Sport | Najnovije vijesti iz Ulcinja i regiona – UL – Info | Page 37\nFudbal : DERBI KOLA U ULCINJU U NEDJELJU\nOve nedjelje će se na Velikoj plaži odigrati derbi kola Druge crnogorske fudbalske lige. Naime, u 9. kolu „Otrant Olimpik“ se pred svojim navijačima sastaje sa ekipom „Berana“, koja je na četvrtoj poziciji. Ukoliko pobijede u ovom meču gotovo je izvjesno da će Ulcinjani proljećni dio prvenstva dočekati na čelu tabele, gdje sada vode sa 18 bodova i nijednom izgubljenom ...\tRead More »\nDuel na Cetinu: “OTRANT OLIMPIK” OSTAJE NEPORAZEN\nI nakon osam kola ekipa “Otrant Olimpika” ostaje jedina u Drugoj crnogorskoj ligi koja nema poraza. Naime, Ulcinjani su danas na Cetinju igrali neriješeno 1:1 sa istoimenom ekipom. Tokom cijele utakmice oni su bili znatno bolji od domaćina i imali više šansi za gol, ali je to učinio samo Meto Divanović. U naredne dvije utakmice “Otrant Olimpik” igraće na ...\tRead More »\n“Otrant Olimpik”: OD NEDJELJE TESKE UTAKMICE\nU naredna tri kola, najprijatnije iznenađenje u Drugoj fudbalskoj ligi, “Otrant Olimpik”, očekuju tri teška meča. Naime, ulcinjski tim koji vodi na tabeli igraće utakmice sa najvećim konkurentima, ali sa dobrim izgledima da tu poziciju zadrži. Naime, u nedjelju Ulcinjani igraju na Cetinju protiv istoimene ekipe, 2. oktobra u Ulcinju gostuje tim “Berana”, a nedjelju kasnije stiže ekipa “Radničkog”.\tRead More »\n“D’Olcinium international festival”: SJUTRA DEFILE ULCINJSKIM ULICAMA\nTuristička organizacija Ulcinj, u saradnji sa Opštinom Ulcinj i privrednicima Ulcinja organizuje po treći put manifestaciju “D’Olcinium international festival” koja će trajati od 23. do 25. septembra. Ovom manifestacijom ujedno počinju i pripreme za promociju turističke ponude za 2017. godinu. Cilj ove manifestacije je predstavljanje kulture i foklora, vrijednost Ulcinja i regiona na jednom mjestu. Manifestacija počinje 23.09.2016. godine svečanim ...\tRead More »\nFudbal: “OTRANT OLIMPIK” “ISTOPIO” I “CELIK”\nI nakon 7. kola u Drugoj crnogorskoj fudbalskoj ligi “Otrant Olimpik” ostaje na čelu tabele. Ulcinjani su u nedjelju pred svojom publikom pobijedili nikšićki “Čelik” rezultatom 1:0. Gol za ekupi domaćina postigao je Benjamin Redžović. Ulcinjani imaju 17 bodova, uz gol razliku10:3.\tRead More »\n“Otrant Olimpik”: U NEDJELJU NA POBJEDU SA “CELIKOM”\nOve nedjelje “Otrant Olimpik” će u 7. kolu Druge crnogorske lige igrati na domaćem terenu sa ekipom “Čelika” iz Nikšića. Ulcinjani su favoriti u ovom meču, jer je tim iz Nikšića u donjem dijelu tabele, a oni na samom vrhu. Utakmica se igra na stadionu na Velikoj plaži, a počinje u 15.30 časova.\tRead More »\nKosarka: ULCINJ DOBIO NOVE IGRACE I TRENERA\nDragan Bjeletić, koji je u dosadašnjoj karijeri nastupao za klubove Leotar, Lovćen i Libertas Altamura (Italija) ove sezone igraće za ekipu Ulcinja. Ovaj 2.04 cm visoki Podgoričanin igra na poziciji centra i krilnog centra. U prethodnoj sezoni bio je najbolji strelac Altamure i peti strijelac lige, sa prosjekom od 20.4 poena i 14 skokova. Nedavno je objavljeno da će novi ...\tRead More »\nFudbal: “OTRANT OLIMPIK” I DALJE NA CELU TABELE\nI nakon šest utakmica u Drugoj fudbalskoj ligi “Otrant Olimpik” nije poražen i ostaje na čelu tabele. Ulcinjani su u nedjelju igrali u Zeti, neriješeno, 0:0, sa domaćinom, ekipom “Bratstva”. Da ostanu na čelu lige sa 14 bodova, pomogla je činjenica da su fudbaleri Berana pred svojim navijačima poraženi od barskog “Mornara” rezultatom 2:1. U narednom 7. kolu, koje ...\tRead More »\n“Otrant Olimpik”: U NEDJELJU SA “BRATSTVOM“\nNakon što je u subotu, remijem protiv ekipe „Ibra“ iz Rožaja, na domaćem terenu, prekinuta serija pobjeda , fudbaleri „Otrant Olimpika“ očekuje novo iskušenje. U šestom kolu Druge fudbalske lige oni se u nedjelju, 11. septembra, sastaju u Zeti sa domaćom ekipom „Bratstva“. Tim iz Zete nakon pet mečeva u ovom takmičenju ima samo tri boda, dok je „Otrant ...\tRead More »\nJubilej: DVIJE DECENIJE KK “ALBULENA”\nJedan od najuspješnijih sportskih kolektiva u Ulcinju, Karate klub „Albulena“, naredne sedmice će proslaviti dvije decenije postojanja. Tim povodom, prigodna svečanost biće održana u petak, 16. septembra, u Centru za kulturu. Članovi „Albulene“ su u proteklih 20 godina osvajali medalje, u svim konkurencijama, na velikom broju takmičenja u zemlji i inostranstvu.\tRead More »\nPage 37 of 67« First...102030«3536373839»405060...Last »


Svet Autor:Beta24. nov. 202111:383 komentara\nBuduća češka vlada pet stranaka desnice i centra ne želi da uvodi obaveznu vakcinaciju Čeha protiv kovid-19 iako je u utorak ponovo oboren crni rekord od početka pandemije - 25.864 novozaražena virusom korona, saopštio je budući premijer Petr Fijala.\n„Ovaj talas kovid-19 više ne možemo da zaustavimo. Svi moraju da se usredsrede na to da bolnice izdrže priliv kovid-19 pacijenata. Važno je da se pripremimo za nove talase bolje, tako da više nikada ne dopustimo da dospeju da ovako pretećih brojeva“, kazao je Fijala na konferenciji za novinare lidera pet stranaka buduće vlade o njenim namerama u borbi protiv pandemije.\nBuduća vlada takođe namerava da ukine meru koju je od 22. novembra uvela vlada u ostavci premijera Andreja Babiša da u ugostiteljske objekte, hotele, na sportske i kulturne manifestacije mogu samo vakcinisani i oni koji su preležali kovid-19, dok PCR testovi više ne važe.\nZahvaljujući toj meri Česi su ponovo pohitali da se vakcinišu i u nekim centrima za vakcinaciju bez registracije se stvaraju čak i višečasovni redovi.\n„Testiranje je dobar put, rezultat bi trebalo da važi 72 sata. PCR je ulaznica koja informiše da taj čovek u tom trenutku kada ima negativni test nije rizik za svoju okolinu. Obavezna vakcinacija nije put, obavezna vakcinacija samo još više polarizuje društvo“, kazao je novinarima budući ministar zdravlja Vlastimil Valek.\nČeška vlada naložila testiranje svih učenika na koronavirus\nU Češkoj najveći broj zaraženih na dnevnom nivou od početka epidemije – 22.479\nEksperti buduće vlade veruju da bi pomoglo i to da se bolje koordinira uzajamna pomoć bolnica, kojima već pomaže armija, a dobrovoljno i studenti medicine ali i to da se poveća kapacitet za PCR testove sa sadašnjih 100.000 dnevno na 200.000, i konačno da počne efikasno trasiranje kontakata zaraženih.\nVlada želi da skrati i rok za treću dozu vakcine sa pola godine na pet meseci, a ko ignoriše treću dozu moraće da se testira kao da i nije vakcinisan.\nU Češkoj se od početka pandemije kovid-19 virusom korona zarazilo već preko dva miliona ljudi a preminulo je 32.408. Među njima, 6,28 miliona je vakcinisano a dodatnu treću dozu primilo je 674.428 Čeha.\nIako prošle i ove sedmice iz dana u dan padaju rekordi dnevnog priraštaja novozaraženih, stanje u bolnicama nije kritično kao što je bilo u najcrnjim danima pandemije, kada je u bolnicama leažalo preko 9.000 kovid-19 pacijenata, a preko 2.000 na intenzivnoj nezi i respiratorima.\nTrenuto su hospitalizovana zbog kovida-19 5.602 pacijenta, od toga je na intenzivnoj nezi i respiratorima 799 pacijenata, najviše od sredine aprila ove godine, kada je taj talas tada počeo da jenjava, a 70 odsto njih na intenzivnoj nezi su nevakcinisani.\nbolnicečeškakoronavirusnova vladaobavezna vakcinacijapandemijaPetr Fijala


Pretučen direktor Vodovoda - juGmedia\nDirektor vranjskog preduzeća „Vodovod“ i generalni sekretar GrO SNS u Vranju Goran Đorđević, pretučen je ispred svoje kuće u noći između četvrtka i petka.\nIz policijske uprave Vranje, potvrdili su za juGmediu da je događaj prijavljen, ali ne otkrivajući imena, i da je o svemu obavešteno Osnovno javno tužilaštvo.\n„Dobili smo prijavu da su sinoć oko 21 sat, dvojica maskiranih muškarca metalnim šipkama napali pedesetdvogodišnjeg muškarca iz Vranja u dvorištu njegove kuće, a potom i njegovu maloletnu ćerku i suprugu. Policija je odmah izašla na lice mesta“, kažu u policiji i dodaju da se intenzivno traga za počiniocima.\nPrema raspoloživim informacijama, povređenima je ukazana lekarska pomoć u ZC Vranje, gde su im konstatovane lake telesne povrede.


Bezbednost i zdravlje na radu - Titan\nNaš poslovni prioritet je bezbedno i zdravo radno okruženje, u kome se svi zajedno čuvamo od povreda i brinemo o sopstvenom zdravlju, kao i o zdravlju naših kolega.\nZalažemo se za širenje svesti o značaju bezbednosti i zaštite zdravlja na radu, što podrazumeva poštovanje adekvatnih normativa i pravila ponašanja. U to su upućeni naši zaposleni, ugovarači i svi drugi saradnici, među kojima neprekidno unapređujemo kulturu sprečavanja incidenata i promociju zdravlja prilikom obavljanja svih poslovnih aktivnosti.\nPoređenjem naših rezultata sa dostignućima najboljih kompanija iz sektora građevinarstva, težimo da budemo regionalni lider u oblasti bezbednosti i zdravlja na radu.\nU sklopu svoje šire bezbednosne kampanje i uzornog delovanja u zajednici, godinama unazad TCK značajno ulaže u podizanje svesti o važnosti bezbednosti. Na taj način, podržavamo razvoj generacija koje će pomoći u stvaranju zdravijeg i bezbednijeg životnog okruženja.\nDa bismo dostigli postavljene ciljeve i ostvarili viziju bezbednog i zdravog radnog ambijenta, uspostavili smo Politiku bezbednosti i zdravlja na radu. Na toj osnovi smo izgradili sistem sa jasno definisanim principima, odgovornostima i obavezama, kao i zahtevima da svi naši zaposleni, ugovarači i saradnici poštuju propise, pravila i radne procedure koje podržavaju visoke bezbednosne standarde.


Dačić: Srpsko-ruski centar u Nišu nesporan, uprkos pritiscima Zapada - Prnjavorski informativni portal\nDačić: Srpsko-ruski centar u Nišu nesporan, uprkos pritiscima Zapada\nSrbija neće gasiti Srpsko-ruski humanitarni centar u Nišu, uprkos pritiscima pojedinih država sa Zapada da to učini, pišu beogradski mediji.\nPrema informacijama ovog lista, u narednim mjesecima tragaće se za modelom koji bi malobrojnom ruskom osoblju u Centru omogućio da dobije status jednak administrativno-tehničkom osoblju u ambasadama, sličan onom koji uživaju njihove kolege sa Zapada.\nMinistar inostranih poslova Srbije Ivica Dačić potvrdio je da će naredne nedjelje u Vladi Srbije inicirati razgovore o najboljem rješenju i podsjetio da je sporazum o statusu ruskog personala trebalo da bude riješen još 2014. godine.\n“Mi smo sa SAD, NATO i zapadnim zemljama potpisali bilateralne sporazume. Sve to, u gotovo istim formulacijama, predviđeno je da se potpiše i sa Rusima, kada je reč o centru u Nišu”, rekao je Dačić.\nKodirektor Srpsko-ruskog humanitarnog centra u Nišu Vjačeslav Vlasenko je upitao čime su ruski spasioci koji rade u Centru lošiji od personala diplomatskih misija drugih država, koji rade u Srbiji.\nOn je istakao da bi sporazum dao ovom centru, u kojem je svega pet ruskih državljana, diplomatski status sa tačke gledišta njegovog materijalno-tehničkog obezbjeđenja, plaćanja poreza, oslobođenja uvoza tehnike i opreme od carine.\nVlasenko je dodao da je to značajno i zbog planirane nabavke opreme, koju će ruska strana kupiti van Srbije i dopremiti u Centar u Niš.


Vlada Crne Gore raskida koncesije za mHE - Kombinat\nVlada Crne Gore raskida koncesije za mHE\nVlada Crne Gore je na današnjoj sjednici zaključila da su se stekli uslovi za raskid ugovora o koncesiji kojima je predviđena izgradnja mini hidro-elektrana na vodotocima Raštak, Ljeviška i Reževića rijeka i zabranila zaključivanje novih.\nVlada Crne Gore je usvojila Informaciju o predlozima za raskid ugovora o koncesiji kojima je predviđena izgradnja mhE na vodotocima Raštak, Ljeviška i Reževića rijeka, vodotocima Đurička rijeka sa pritokama, Bistrica i Bukovica.\nSa sastanka Vlade Crne Gore; Foto: B. Ćupić / gov.me\nNadalje, koncesionarima za izgradnju malih hidroelektrana na vodotocima Komarača i Murinska rijeka Vlada je odredila primjeren rok za izvršenje ugovornih obaveza, a u slučaju neizvršenja bilo koje od obaveza biće pokrenuta procedura raskida ugovora o koncesiji!\nZaključivši da su se, zbog neizvršavanja ugovornih obaveza koncesionara, stekli uslovi za raskid ugovorā o izgradnji malih hidroelektrana na tim vodotocima, Vlada je zadužila Ministarstvo kapitalnih investicija da preduzme potrebne aktivnosti i sprovede procedure u tom pravcu.\n,,Usvojena je i Informacija o predlozima za rješavanje statusa ugovora o koncesiji kojima je predviđena izgradnja malih hidroelektrana na vodotocima Đuričkoj rijeci sa pritokama, Komarači, Murinskoj, Bistrici i Bukovici. Tim povodom, Vlada je zaključila da su se stekli uslovi za raskid ugovorâ o koncesiji za izgradnju malih hidroelektrana na vodotocima Đurička rijeka sa pritokama, Bistrica i Bukovica“, navodi se u saopštenju Vlade.\n,,Koncesionarima za izgradnju malih hidroelektrana na vodotocima Komarača i Murinska rijeka Vlada je odredila primjeren rok za izvršenje ugovornih obaveza, a u slučaju neizvršenja bilo koje od obaveza biće pokrenuta procedura raskida ugovorā o koncesiji.“\nTAGOVI: koncesijemHEvlada crne gore


Trolovi ponovo kreću na svetsku turneju\nJedan od najuspešnijih animiranih filmova „Trolovi: Svetska turneja“, dobio je nastavak, a premijera ovog filma zakazana je za 19. 03. 2020. godine. Publika će ovu animiranu komediju režisera Volta Dorna, moći da gleda u 2D i 4D verziji.\nPored originalne verzije filma, gde glavnim junacima glas pozajmljuju Džastin Timberlejk i Ana Kendrik, gledaoci će moći da uživaju i u sinhronizovanoj verziji. Pored Ane Štajdohar i Marka Mandića, junacima glasove pozajmljuju i Iva Stefanović i Branislav Platiša.\nGlavni junaci Maka i Zakeralo će se ponovo naći u avanturi, koja će ih ovog puta odvesti daleko izvan granica poznatog. Na toj avanturi, omiljeni Trolovi će otkriti da su oni samo jedno od šest različitih trolovskih plemena. Nakon ovog otkrića, njihov svet će postati mnogo veći i mnogo bučniji.


Umesto novog početka za Azotaru - katanac?\nIzvor: N1 televizija, 12.Jul.2018, 19:18\nTakva vest - zatekla je oko hiljadu radnika fabrike. Sindikalci Azotare uputili su pismo predsedniku i premijerki sa zahtevom da se nađe drugo rešenje, >> Pročitaj celu vest na sajtu N1 televizija << jer - kako kažu - "radnici hoće da rade".\nU pismu adresiranom na Andrićev venac i Nemanjinu 11, oko hiljadu radnika nekada najveće fabrike azotnih đubriva i azotnih jedinjenja - državu mole da na Azotaru ne stavi katanac. Iz Samostalnog sindikata fabrike za N1 kažu da ih je vest o stečaju - zatekla i iznenadila.\n"Svi smo zatečeni, pogoto što smo ove godine dobro radili, evo prvih šest meseci nismo imali ni problema u proizvodnji. Svi smo mislili - evo to je novi početak za Azotaru... Ovom prilikom molim predsednika i premijera, da bismo smirili radnike, da bismo neki mir sačuvali, da nas prime da razgovaramo, da pokušamo da nađemo izlaz iz ove situacije", kaže Gradiša Živanović iz Samostalnog sindikata Azotare.\nDa li se umesto novog početka, fabrika suočava sa svojim krajem?\nIz Ministarstva energetike poručili su da je pokretanje stečajnog postupka ispunjavanje obaveza prema Međunarodnom monetarnom fondu i da će nakon završetka stečaja farika ići na prodaju.\nIako je u poslednjih nekoliko godina i sam Aleksandar Vučić, još sa pozicije premijera, poručivao više puta da je rešenje za Azotaru blizu, do njega država nije uspela da stigne... Dugovi Azotare iz godine u godinu samo su rasli. U ovom trenutku dug fabrike veći je od vrednosti njene imovine.\nVrednost poslovne imovine Azotare je - prema finansijskim izveštajima, na kraju 2017. godine bila procenjena na oko 108 miliona evra, dok ukupne obaveze iznose preko dvesta miliona evra. A 90 odsto duga je prema Srbijagasu.\nZa zaposlene je spreman socijalni program, preložena su tri modela: da li će uzeti 200 evra po godini staža, trećinu zarade zaposlenog za godinu staža ili za one koji imaju preko 15 godina staža šest prosečnih plata u Srbiji. Za sindikalce - premalo.\n"Onaj ko ostane u fabrici bukvalno rizikuje da li će fabrika početi da li će se pokrenuti ili neće, e sada - da li da se ljudi prijave za socijalni program. Ta isplata kolika god da bude - realno je mala! Da se stane malo na loptu, da vidimo šta da radimo dalje, jer mi smo ubeđeni da je Azotara potrebna ovoj državi", navodi Aleksandar Božić iz Sindikata smenskih radnika.\n"Potrebna je - ali ne ako posluje sa gubitkom", smatra ekonomski novinar Mijat Lakićević iz Novog magazina. Da li će Azotara uspeti da pronađe kupca zavisi, objašnjava, i od toga šta će biti ishod stečaja.\n"Stečaj je postupak koji treba da dovede do toga da zdravi delovi firme nastave da rade, da ono što ne valja se odbaci i da se delimično poverioci namire, da i oni izvuku što se može izvući iz toga. I onda ako je moguće da nastave da rade", navodi Lakićević.\nDa li će se naći partner, zaključuje Lakićević, zavisi i od političkih prilika u zemlji. Istovremeno, iz Pančeva stiže sasvim drugačija poruka. Radnici, tek kada se kamera ugasi, kažu - ne zanima nas politika, već egzistencija.\nJedna od najvećih fabrika mineralnog đubriva i azotnih jedinjenja u regionu - pančevačka Azotara, odlazi u stečaj. Zbog starih dugovanja, koji nastavljaju da se gomilaju i neuspeha da se poveća efikasnost u radu, Vlada je odlučila da fabriku, nakon sprovedenog stečajnog postupka, ponudi na prodaju...Izvor:...


Guverner NBS jedan od ključnih govornika na ceremoniji otvaranja Kineskog foruma za finansijsku tehnologiju – Bankar.rs\nHome/BANKE/NBS/Guverner NBS jedan od ključnih govornika na ceremoniji otvaranja Kineskog foruma za finansijsku tehnologiju\nGuverner NBS jedan od ključnih govornika na ceremoniji otvaranja Kineskog foruma za finansijsku tehnologiju\nGuverner Narodne banke Srbije Jorgovanka Tabaković učestvovala je kao jedan od ključnih govornika na svečanom otvaranju Kineskog foruma za finansijsku tehnologiju (China Financial Technology Forum) na temu „Novo doba, nove finansije, nova tehnologija”. Održavanje ovogodišnjeg foruma podržali su Svetska trgovinska organizacija, Konferencija UN o trgovini i razvoju, Organizacija za ekonomsku saradnju i razvoj i druge međunarodne organizacije.\nGuverner Jorgovanka Tabaković istakla je da se napredak postiže ako smo otvoreni da gradimo budućnost sa onima koji rade za dobrobit ljudske civilizacije. Novo doba i nove finansije zahtevaju još jaču saradnju, a Republika Srbija opredelila se za produbljivanje odnosa s dokazanim prijateljima s kojima delimo iste vrednosti i cilj – a to je dobrobit naših naroda. Zbog toga i ne čudi što ekonomska saradnja između Republike Srbije i Narodne Republike Kine ima uzlazni trend, jer je podupire i prijateljstvo između srpskog predsednika Aleksandra Vučića i kineskog predsednika Si Đinpinga.\nGuverner jorgovanka tabakovic Kineski forum nbs\nOva društvena mreža uvodi pretplatu svojim korisnicima


Opština Majdanpek finansirala sedam postupaka vantelesne oplodnje – RADIO TELEVIZIJA BOR\nMAJDANPEK – Od početka 2020. godine u majdanpečkom porodilištu rođeno je samo 47 beba, dok je u isto vreme u opštini Majdanpek umrlo 70 ljudi.\nIzrazito negativna stopa prirodnog priraštaja u majdanpečkoj opštini, u kojoj se na hiljadu stanovnika godišnje rodi između šest i sedam beba, prisutna je već tri decenije. U cilju afirmacije mera populacione politike, 2018. godine doneta je i Odluka o ostvarivanju prava na finansiranje troškova vantelesne oplodnje.\n„Ovom odlukom obuhvaćene su žene do 45 godina, što je za tri više u odnosu na republičke propise u ovoj oblasti. U toku budžetske godine može se podneti jedan zahtev, po osnovu kojeg se odobrava 300 hiljada dinara na ime troškova postupka vantelesne oplodnje i neophodnih lekova, odnosno hormonske terapije u sklopu priprema za sam postupak“, naglašava Mirjana Jovanović, referent u Službi dečje zaštite u Opštini Majdanpek, dodajući da broj podnetih zahteva nije ograničen, što je, takođe, prednost u odnosu na republičke propise.\nU protekle tri godine Opština Majdanpek je odobrila sedam zahteva za ostvarivanje prava na finansiranje troškova vantelesne oplodnje, od kojih jedan u ovoj godini, s obzirom na to da primena odluke nije prekidana ni tokom vanrednog stanja, odnosno epidemije korone.\nTags: afirmacija mera populacione politike, finansiranje troškova, opstina majdanpek, prirodni prirastaj, Služba dečije zaštite, vantelesna oplodnja\nPrevious Potpisan memorandum o saradnji Grada Bora i Asocijacije „Lokal press“\nNext Da li i kako ove godine slaviti slavu?!


pozorište lutaka "pinokio" Arhive - Stranica 2 od 2 - Dan u Beogradu\nNaslovna » Arhive po tagovima: pozorište lutaka „pinokio“ (strana 2)\nPremijera predstave „Princ Žabac“\n5. februar 2015. Pozorište 0\nU subotu, 7. februara od 20.00, u Pozorištu lutaka „Pinokio“ (Goce Delčeva 1) premijerno će biti izvedena predstava „Princ Žabac“ po delu braće Grim.\nPremijera: Čardak ni na nebu ni na zemlji\n6. decembar 2014. Pozorište 0\nNova predstava „Čardak ni na nebu ni na zemlji“ biće prvi put pretpremijerno izvedena 7. decembra od 17.00 u Pozorištu lutaka „Pinokio“ (Goce Delčeva 1, Novi Beograd).\nPinokio – repertoar za maj 2013.\n29. april 2013. Pozorišni repertoari Komentari su isključeni na Pinokio – repertoar za maj 2013.\nPogledajte repertoar za maj 2013. Pozorišta lutaka “Pinokio” (Karađorđeva 9).\nPinokio – repertoar za april 2013.\n4. april 2013. Pozorište 0\nPogledajte repertoar za april 2013. Pozorišta lutaka “Pinokio” (Karađorđeva 9).\nPinokio – repertoar za februar 2013.\nPogledajte repertoar za februar 2013. Pozorišta lutaka “Pinokio” (Karađorđeva 9).


Nemci napuštaju Kosovo — hoće vojsku Evrope - 19.04.2017, Sputnik Srbija\nNemačka vojska je u velikoj reorganizaciji, a njeni prioriteti su usmereni na dešavanja na istoku Evrope i na zahtev za formiranje zajedničke evropske vojske za... 19.04.2017, Sputnik Srbija\n19:46 19.04.2017 (Osveženo: 14:49 30.08.2021)\n© Flickr / 7th Army Joint MultinationNemačka vojska na Kosovu KFOR\nPosle holandskih trupa Kfora, svoj odlazak sa Kosova i Metohije juče su najavili i Nemci. Nemački Kfor trebalo bi da se potpuno povuče do kraja iduće godine, ali deo oficira Bundesvera ipak će ostati na Kosovu u sastavu misije Kfora, kao instruktori za obuku buduće vojske Kosova.\nNemački Kfor stacioniran je u blizini Prizrena, iza sebe ostavlja kamp na površini od 42 hektara, 23 zgrade sa 550 soba i smeštajnim kapacitetom za oko 1.200 ljudi. Deo kampa biće dat na raspolaganje za obuku BSK-a, mada će na dan odlaska Nemci kamp, simbolično, uz poštovanje Rezolucije 1244 „vratiti“ Unmiku, posle čega će biti prebačen na upravljanje opštini Prizren.\nKfor je 12. juna 1999. godine na temelju Rezolucije 1244 Saveta bezbednosti UN stigao na Kosovo sa 50.000 vojnika iz 39 država sveta. Godine 2007. taj broj je smanjen na 16.000, a danas je taj broj još manji i iznosi svega oko 4.600 vojnika iz 31 zemlje.\nKako je Kosovo postalo NATO država\n22 Maj 2016, 16:11\nZona odgovornosti Kfora podeljena je na pet regiona: Sever pod upravom Francuza, Istok pod komandom SAD, Jug pod zapovedništvom Nemačke, Zapad pod upravom Italije i Centar kojim komanduje Velika Britanija.\nHolandski sastav koji je otišao sa Kosova brojao je 4.000 vojnika, dok je nemački, koji je u početku imao 7.000 vojnika, sada sveden na 1.500. U neku ruku broj vojnika Kfora, koji sada operišu na Kosovu i Metohiji, srazmeran je broju pripadnika bezbednosnih snaga Kosova (KBS), u čijem sastavu je 4.000 ljudi, od čega su 2.500 aktivni pripadnici.\nOdlazak Holanđana nije izazvao toliko pažnje koliko odlazak Nemaca sa Kosova, pa je pitanje zašto su Nemci odlučili da napuste vojnu misiju na Kosovo, posebno jer su jedan od pet stubova NATO-a na Kosovu?\nVojni analitičar Andrej Mlakar kaže da Kfor svoje snage smanjuje već duže vreme u okviru procena bezbednosti rizika i to samo po sebi nije novina. Razlog je taj što se smatra se da je rizik po bezbednost sada mnogo manji u odnosu na prethodni period i u tom segmentu nema ništa sporno. Mlakar, međutim, kaže da je akcenat na odluci Nemaca da izađu iz ove vojne misije.\n„Nemačka je bila jedna od velikih protivnika formiranja vojske Kosova, jer veruju da su postojeće KBS sasvim dovoljne i da nema potrebe za samostalnom vojskom. Drugi razlog je sama reorganizacija nemačke vojske. Nemačka je prvi pust posle deset godina objavila takozvanu belu knjigu u kojoj je navela šta su joj budući prioriteti, a to su terorizam, izbeglički talas, a treći je aneksija Krima i problem Rusije. To su tri segmenta u kojima nemački Bundesver namerava da planira vojsku i da je usmerava prema tim potrebama“, navodi Mlakar.\nNaš sagovornik dodaje da dodatne razloge treba tražiti i u tome da je Nemačka već poslala veliki vojni kontigent u Litvaniju i Estoniju, a da isti sprema i za Poljsku.\n28 Mart 2016, 12:10\n„To su velike snage koje će zahtevati rotaciju vojske na svakih šest meseci. Osim toga oštra polemika se vodila u nemačkim medijima i oko mirovnih misija u kojima Nemačka učestvuje. Njihova javnost ne smatra više da su oni nacija ’neimari pod oružjem‘, već da Nemačka treba da zaboravi svoju ratnu prošlost i sve ono što se dogodilo od 1939. do 1945. godine. Traži se da se armija suoči sa novim realnostima i da krene čak i u borbene misije. To se pre svega odnosi na ono što se dešava na istoku Evrope, pa čak i u okviru zahteva za formiranje zajedničke evropske vojske za koju Nemačka ozbiljno lobira“, navodi Mlakar.\nNaš sagovornik ističe i da nemačka armija iznutra ima ozbiljne probleme, kao i da se trenutno protiv 300 vojnika vodi istraga zbog veličanja Hitlera, što je posledica narastanja desničarskih pokreta u državi.\nSmanjenje trupa Kfora na Kosovu i Metohiji počelo je još 2002. godine kad je iz sedišta NATO-a saopšteno da je „Kosovo doseglo stepen bezbednosti, te da je stanje takvo da je moguće početi sa smanjenjem boja učesnika te vojne misije“. Dve godine kasnije situacija na terenu ih je demantovala kad su Albanci 17. marta 2004. godine za samo dva dana uspeli da zapale i unište oko 800 srpskih kuća i 29 srpskih svetinja, a na hiljade Srba nateraju u izbeglištvo. Posle toga odlučeno je da se misija Kfora ne smanjuje do daljnjeg, ali je ta odluka 2010. godine naglo promenjena i smanjenje misije je nastavljeno.


Lideri opozicije: Računamo i na Vukanovića - Vijesti Srpske – Najnovije vijesti iz Republike Srpske\nNaslovna Izdvajamo Lideri opozicije: Računamo i na Vukanovića\nLideri opozicije: Računamo i na Vukanovića\nSDS, PDP i DNS su danas na sastanku u Banjaluci postigli saglasnost o načelnim principima za naredne opšte izbore, ali nije bilo govora o konkretnim kandidatima.\nBranislav Borenović, predsjednik PDP-a je rekao da se dokument o principima odnosi na borbu protiv krimina i korupcije, jačanje ekonomije, demografsku obnovu, poboljšanje zdravstvenog sistema i staranje za boračke i socijalno ugrožene kategorije.\nSvi lideri su istakli da je prvi i osnovni princip očuvanje Dejtonskog sporazuma i sprečavanje prenošenja nadležnosti, čime su, vjerovatno, pokušali spriječiti eventualne napade iz redova vladajućih da se ne zalažu dovoljno za RS.\nNenad Nešić, predsjednik DNS-a je rekao da vjeruje da DNS kao druga najjača opoziciona stranka zaslužuje barem jednog kandidata od dvije ključne funkcije, ali da će kandidati zavisiti od dogovora svih opozicionih stranaka, dok je Šarović rekao da će od dogovora stranaka zavisiti da li će barem jedan kandidat biti iz najvećeg grada RS, Banjaluke.\nPredsjednici stranaka su se na pres konferenciji trudili da pokažu jedinstvo i opredijeljenost da pobijede vladajuću koaliciju u RS, a naglasili su da u njihovim redovima ima mjesta i za Nebojšu Vukanovića na kojeg, kako su rekli, računaju.\nMirko Šarović, lider SDS-a je rekao da očekuje da će se narednim sastancima pridružiti i još neke stranke, ne precizirajući na koga misli, a istakli su da je najvažnija opredijeljenost da ostvare pobjedu.\nBorenović je rekao da će 2. oktobar naredne godine odrediti sudbinu RS.\nNebojša Vukanović, poslanik u Klubu SDS-a u Narodnoj skupštini RS, prekjuče je na svom blogu najavio da će bojkotovati ovaj sastanak, koji vidi kao pokušaj da se nametnu kandidati.\n„Nije korektno da se prije sastanka, na kojem se dogovaramo, iz PDP-a daju izjave kako će se predstaviti kandidati i program i tražiti podrška, jer je to dovođenje pred svršen čin i onda razgovori i dogovori nemaju smisla“, napisao je Vukanović.\nVlada Republike Srpske podržala prijedlog o neprimjenjivanju Inzkove odluke\nOdbojkašice bolje od Kenije\nDivlja požar na Zlatiboru: Vatra progutala na desetine hektara, 100 vatrogasaca...\nSKOK BROJA ZARAŽENIH! Nove mjere u CRNOJ GORI\nKo je najviše, a ko najmanje koristio Bonska ovlaštenja?\nNarko-bos iz Srbije natraženiji bjegunac u Peruu: Za njegovo hapšenje nude...\nMinistarstvo bez reakcije na poskupljenja: Marže na osnovne životne namirnice i...\nNakon Gacka, požari buknuli i u Nevesinju\nCrna Hronika 28/07/2021\nZvezdini majstori krenuli ka Ligi šampiona: Kairat petardiran, neka se spremi...\nRusija drugi najveći svjetski proizvođač nafte, pretekla Saudijsku Arabiju\nŠpanija: Ovako je „pao“ državljanin Srbije sa tonu kokaina


Pastor ponosan na poslanike SVM u Skupštini Srbije | Autonomija\nPastor ponosan na poslanike SVM u Skupštini Srbije\nLider Saveza vojvođanskih Mađara (SVM) Ištvan Pastor izjavio je danas da je ponosan na poslanike svoje stranke koji su…\nLider Saveza vojvođanskih Mađara (SVM) Ištvan Pastor izjavio je danas da je ponosan na poslanike svoje stranke koji su istrajali u stavu oko zakona o sediština sudova.\n„Netačna je informacija koju su preneli neki mediji da smo podržali zakon. Logično je da smo glasali za naše amandmane, ali zakon nismo podržali“, rekao je Pastor.\nPrema njegovim rečima, pojedine stranke su tokom jučerašnjeg glasanja u Skupštini Srbije izdale regionalni interes i moraće to da objasne građanima.\nDodao je da su iste stranke u predizbornoj kampanji potrošile milione na „plakatiranje ideje o evropskoj Vojvodini“.\n„Učinili su to zbog toga što su mnogo jaki lanci kojima su vezani koalicionim sporazumima u Beogradu. Taj koalicioni lanac funkcioniše i on se zateže u svakom momentu kada je potrebno“, ocenio je Pastor.\nPrema njegovim rečima, zakon o sedištima sudova je antimanjinski zakon jer su prema njemu osnovni sudovi zadržani samo u dva grada u kojima su pripadnici manjinskih nacionalnih zajednica većinsko stanovništvo, dok su neki od sudova koji su ugašeni stariji od 160 godina.\nNa konferenciji za novinare je najavljeno i da će četvorica poslanika Saveza vojvođanskih Mađara na proleće inicirati izmenu zakona o sedištima sudova.\n„Zakon stupa na snagu 2010. godine i imamo dovoljno vremena da pokrenemo poslaničku inicijativu za izmenu zakona“, rekao je Pastor.\nPoslanici SVM nisu želeli da daju kvorum pri glasanju za taj zakon. Kvoru za glasanje obezbedila je Liberalno demokratska partija.


Kazne u visini od 24.000 KM: Inspekcija u jednom danu zatvorila nekoliko objekata\nZbog utvrđenih nepravilnosti zapečaćena su tri objekta i izdato je 15 prekršajnih naloga s ukupno izrečenim novčanim kaznama u iznosu 23.950 maraka.\nKantonalni porezni ured Mostar izvršio je u utorak 27 inspekcijskih kontrola kojima su bili obuhvaćeni porezni obveznici koji obavljaju djelatnost trgovine, ugostiteljstva, djelatnost proizvodnje i prodaje hljeba i peciva i ostale uslužne djelatnosti, priopćeno je u srijedu iz Porezne uprave FBiH.\nKontrole su izvršene na području Mostara, Čitluka, Prozor Rame i Jablanice s ciljem provjere poštivanja Zakona o fiskalnim sustavima i zapošljavanja radnika na crno.\n“Inspektori Porezne uprave otkrili su tri neprijavljena radnika, šest obveznika koji nisu izdavali fiskalne račune, jednog obveznika koji nije imao instaliran fiskalni uređaj i jedan objekt koji je radio bez odobrenja za rad nadležnog organa”, navodi se u izvještaju.\nPorezna uprava će, kako se navodi, nastaviti aktivnosti inspekcijskog nadzora na kontroli zakonitosti poslovanja poreznih obveznika i sprečavanju sive ekonomije.\nPozvali su sve porezne obveznike kod kojih su utvrđene nepravilnosti da usklade svoje poslovanje i poštuju zakone kako se ne bi izlagali sankcijama i nepotrebnim troškovima.


Snovi u koferima | Strana 2\n21/11/2017 ·\tod Jelena ·\tin Inspiracija\t· Postavite komentar\n15/11/2017 ·\tod Jelena ·\tin Putovanja\t· Postavite komentar\n07/11/2017 ·\tod Jelena ·\tin Inspiracija\t· Postavite komentar\n30/10/2017 ·\tod Jelena ·\tin Putovanja, Srbija\t· 5 komentara\nŠta radi jedna Beograđanka u Novom Sadu, kada već ima sve u svom gradu? Nisam namerno smislila ovu rimu, ali činilo mi se da je zgodno da ovim pitanjem započnem još jedan tekst sa putovanja po Srbiji. Odgovor na pitanje glasio bi: „Beograd nije (ili ne bi trebalo da bude) centar sveta, čak ni za […]\n18/10/2017 ·\tod Jelena ·\tin Inspiracija, Srbija\t· Postavite komentar\n09/10/2017 ·\tod Jelena ·\tin Putovanja, Srbija\t· 4 komentara\n01/10/2017 ·\tod Jelena ·\tin Inspiracija, Putovanja\t· 3 komentara\n12/09/2017 ·\tod Jelena ·\tin Inspiracija, Putovanja, Španija\t· 5 komentara\n06/09/2017 ·\tod Jelena ·\tin Srbija\t· Postavite komentar\n„Beograd je svet“, rekao je Momo Kapor. Kad je već tako, o Beogradu treba da govore ne samo oni koji u njemu žive, nego i oni koji ga posećuju. Godinama se družim sa strancima i mnogi od njih su boravili u Beogradu, pa sam odlučila da ih pitam kako se njima čini moj grad, šta […]\n29/08/2017 ·\tod Jelena ·\tin Putovanja, Srbija\t· 4 komentara


22. sednica Odbora za kontrolu službi bezbednosti\nOdbor za kontrolu službi bezbednosti na 22. sednici održanoj 10. oktobra 2018. godine razmatrao je i usvojio Izveštaj o radu Bezbednosno-informativne agencije i Izveštaj o stanju bezbednosti Republike Srbije za prethodni period. Direktor Agencije Bratislav Gašić i pripadnici Agencije informisali su članove Odbora o aktuelnom stanju bezbednosti u Republici Srbiji.\nOcenjeno je da je stanje bezbednosti u Republici Srbiji stabilno i pored kontinuirane izloženosti naše države različitim bezbednosnim izazovima, rizicima i pretnjama čije je ispoljavanje manjeg ili većeg intenziteta. Posebno su sagledani aktuelni rizici i pretnje globalnog i regionalnog karaktera značajni za bezbednost Republike Srbije i njenih građana.\nPozitivno je ocenjena intenzivna saradnja sa drugim subjektima bezbednosno-obaveštajnog sistema odgovornim za nacionalnu bezbednost kao i sa ostalim državnim organima i institucijama na zaštiti nacionalne bezbednosti i izvršavanju zajedničkih zadataka.\nPozdravljeno je stalno unapređenje bilateralne i multilateralne saradnje sa partnerskim bezbednosno-obaveštajnim službama, kao i državnim organima Republike Srbije koje Agencija ostvaruje u cilju pravovremenog i adekvatnog suprotstavljanja rizicima i pretnjama po bezbednost, kao i radi ostvarivanja interesa naše zemlje.\nOdbor je pozitivno ocenio profesionalno postupanje i rad pripadnika Bezbednosno-informativne agencije u izveštajnom periodu i dao punu podršku Agenciji u ostvarivanju njenih prioritetnih zadataka na zaštiti bezbednosnih i drugih interesa Republike Srbije i njenih građana.\nČlanovi Odbora pozitivno su ocenili angažovanje pripadnika Agencije na realizaciji težišnih zadataka u obavljanju poslova zaštite Ustavom utvrđenog poretka i bezbednosti Republike, suprotstavljanja organizovanom kriminalu i delatnostima usmerenim ka vršenju krivičnih dela sa elementom inostranosti, unutrašnjeg i međunarodnog terorizma i najtežih oblika krivičnih dela protiv čovečnosti i međunarodnog prava.\nSaziv 22. sednice Odbora za kontrolu službi bezbednosti - 10.10.2018.


Slavlje reprezentacije Srbije posle osvajanja kvalifikacionog turnira za ZOI 2018.\nVeliki uspeh srpskog hokeja na u Španiji! Srpski "oklopnici" trećom pobedom u isto toliko mečeva na kvalifikacionom turniru u Valdemorou plasirali su se u treći krug, pokazavši veliku borbenost i priredivši sjajan preokret protiv domaće selekcije u direktnom duelu za plasman u narednu fazu. "Orlovi" su posle pobeda u prva dva kola protiv Islanda (5:4) i Kine (5:1) bili odlučni u nameri da ne propuste dugo čekanu priliku da jedan zvaničan IIHF-ov turnir konačno završe na najvišem stepeniku pobedničkog podijuma, prvi put od najvećeg uspeha domaćeg reprezentativnog hokeja zabeleženog 2009. godine, odnosno plasmana u Diviziju I trijumfom na Svetskom prvenstvu u Novom Sadu.\nZnali su "orlovi" da ih protiv domaćina čeka težak zadatak, kako je bilo u nekoliko poslednjih susreta dve veoma izjednačene selekcije. Nije sve krenulo prema željama naših hokejaša, domaćin je u prvoj trećini poveo rezultatom 2:0 golovima Giljerma Betrana u 12. minutu u "pauer pleju", odnosno Patrisija Fuentesa dva minuta pre prvog odmora. Ipak, nisu klonuli naši momci, pa su u nastavku zaigrali mnogo agresivnije, a u tim momentima proradila je naša prva linija i tandem Uglješa Novaković – Nemanja Vučurević koji je u dva navrata, u 28. i 37. minutu, razigrala Dimitrija Filipovića koji je sa dva pogotka doneo poravnanje rezultata pred poslednjih dvadeset minuta.\nTreći period ovog veoma zanimljivog meča doneo je rasplet vredan težine samog susreta. Pavel Popravka doneo je veliku radost našem timu posle pet minuta igre, a još jednom je zasluge za gol naše selekcije imao Filipović koji je asistirao hokejašu Crvene zvezde za prvo vođstvo Srbije. Ipak, pet minuta kasnije domaćin stiže do izjednačenja i potpuno "otvara" meč golom Alehandra Pedraza.\nKapiten Marko Milovanović sa pobedničkim peharomFoto: SHLS\nTaj pogodak nije demoralisao naše hokejaše, pa je samo dva i po minuta pre kraja kapiten Marko Milovanović golom šokirao domaću publiku, a sebi i svojim saigračima doneo veliku radost i najavio trijumf Srbije. Pokušali su domaćini da u poslednjim minutima stignu do produžetka, imali su prednost igrača više posle kazne našem nacionalnom timu zbog previše igrača na ledu osamdeset sekundi pre kraja, pokušali su i izvlačenjem golmana Andera Alkaina, ali nisu uspeli da postignu izjednačujući gol, da bi samo dvadesetak sekundi pre kraja Marko Brkušanin potvrdio pobedu pogotkom u praznu mrežu, za konačan trijumf i veliko slavlje naših hokejaša – 5:3.\nSrbija će u trećem krugu kvalifikacija od 11. do 14. februara na turniru u italijanskoj Kortini, pretposlednjem na putu do Pjongčenga, igrati pored domaće selekcije, zatim Velike Britanije i Holandije, a samo pobednik izboriće plasman u narednu rundu.\nU drugom meču poslednjeg kola turnira u Valdemorou Island je ubedljivo savladao Kinu rezultatom 11:3 (7:0, 2:1, 2:2). Islanđani su na kraju zauzeli treću poziciju, dok je kineska selekcija poslednja sa sva tri poraza na turniru.\nNedelja, 8. novembarKina – Island 3:11 (0:7, 1:2, 2:2)SRBIJA – Španija 5:3 (0:2, 2:0, 3:1)\n1. SRBIJA 3 2 1 0 0 15:8 8\n2. Španija 3 2 0 0 1 18:9 6\n3. Island 3 1 0 1 1 18:13 4\n4. Kina 3 0 0 0 3 5:26 0\nValdemoro, Španija (6-8. novembar 2015)Petak, 6. novembar * 16h * Island – SRBIJA 4:5 (2:2, 0:1, 2:1, 0:0 – 0:1)Subota, 7. novembar * 16h * SRBIJA – Kina 5:1 (4:0, 1:1, 0:0)Nedelja, 8. novembar * 20h * SRBIJA – Španija 5:3 (0:2, 2:0, 3:1)\nViše informacija o samom turniru u Valdemorou (rezultate mečeva, sastave, statistiku itd.) možete pronaći na linku: http://www.iihf.com/competition/569/group-l/


Foto: Paul Clarke, Flickr\nDogađaj nazvan „Prvi svetski virtuelni marš“ biće održan tačno godinu dana nakon što je Asanž uhapšen u Ambasadi Ekvadora u Londonu i prevezen u pritvor.\nOrganizatori su obećali da će učesnicima obezbediti „virtuelne zastave“ koje će se moći da dele putem interneta na dan održavanja marša.\nPristalice osnivača „Vikiliksa“ moći će da istaknu i svoje zastave, a jedini uslov je da one ne budu objavljene pre subote.\nGlavni i odgovorni urednik „Vikiliksa“ Kristin Hrafnson izjavio je za RT da je Asanž u velikoj opasnosti zbog zaraze.\n← Polić o smrti Vujasinović: Kada država želi nešto da prikrije, ona to i uradi (VIDEO)\nFirmi koju je osnovao Nebojša Krstić ponovo 90 miliona za oglašavanje →


Održan Sajam hortikulture 2018. - UPA\nUdruženje pejzažnih arhitekata Srbije obeležilo je „Svetski mesec pejzažne arhitekture 2018“ organizovanjem nekoliko događaja u okviru manifestacije „23. Međunarodni sajam hortikulture BeoPlantFair 2018“ na Beogradskom sajmu.\nNa Dan pejzažne arhitekture – 4. aprila 2018. godine na Sajmu hortikulture u Sali za prezentacije održana su predavanja na temu Evropska konvencija o predelu i planiranje predela – iskustva iz regiona :\nEvropska konvencija o predelu i aktivnosti na njenoj implementaciji u Srbiji, Biljana Filipović – Đušić, dipl.inž.pejz.arh. Ministarstvo zaštite životne sredine Republike Srbije\nPlan predjela kroz sistem prostornog planiranja u Crnoj Gori, Jelena Franović, dipl.inž.pejz.arh. Opština Kotor\nProjekat ”Unapređenje kapaciteta Šumadije i Pomoravlja za primenu Evropske konvencije o predelu” Dr Jasminka Cvejić dipl.inž.pejz.arh.\nTokom trajanja sajma bila je postavljena retrospektivna izložba radova VII Salona pejzažne arhitekture, a studenti pejzažne arhitekture uredili su trg za koji su od Beogradskog sajma dobili priznanje.


Dnevna doza dobrog horoskopa: ovaj znak ima sreće na poslu, ali ljubav donosi izazove — Astrologija — Lovesensa.rs\nVreme je za poslovne uspehe u nizu, ali ovaj znak danas ne može da izbegne ljubavno razočaranje!\nZvezda na nebu danas pokreću točak sreće, a ovaj znak Zodijaka je neverovatan izvor pozitivne energije, piše Lovesensa.\nRođeni u znaku Device, dobro raspoloženje danas vam daje snagu da se suočite sa teškim problemima na poslu. Danas posmatrate svaku situaciju uz sposobnost apsolutne analize, pa nijedna prepreka neće predstavljati kočnicu, a uspećete da pomognete i kolegama. Dan će proći brzo u savršenoj atmosferi, a ukoliko skupite hrabrost uspećete da pokrenete ili predstavite lični poslovni projekat.\nDanas morate da uzmete pauzu i odmorite se. Druženje s porodicom i prijateljima doneće vam dodatnu dozu dobre energije, ali ne možete izbeći ljubavno razočaranje. Ako ste planirali stabilnu vezu, brak i porodicu, na ispunjenje te želje još ćete morati da sačekate!\nSutra je pomračenje Sunca, a evo šta horoskop predviđa: kratka astro pognoza za svaki znak Zodijaka (13. jul 2018. godine)


Nastavak dijaloga BG i PR 1. februara - Dnevni list Danas\nPočetna » Politika » Nastavak dijaloga BG i PR 1. februara\nSaopšteno večeras iz Brisela\nNastavak dijaloga BG i PR 1. februara\nVisoka predstavnica za spoljne poslove EU Federika Mogerini pozvala je premijera Srbije Aleksandra Vučića i premijera Kosova Isu Mustafu u Brisel 1. februara na novu rundu dijaloga na visokom nivou, saopšteno je večeras iz Brisela.\n3Piše: Danas Online 28. januara 2017. 22.22\nKako se navodi u saopštenju, ovaj susret je nastavak razgovora održanih 24. januara na kojem su se obe strane usaglasile da ostave tenzije iza sebe, te da se fokusiraju na dijalog uz posredovanje Evropske unije.\n„Visoka predstavnica EU Federika Mogerini raduje se nastavku razgovora o otvorenim pitanjima, te o fazama implementacije ranijih sporazuma koji trebaju unaprediti dijalog. Napredak ka evropskom putu odnosi se na obe zemlje, Srbiju i Kosovo, i uveliko zavisi od samog dijaloga“, ističe se u saopštenju.\nNext meeting in the framework of the EU-facilitated Dialogue between #Serbia and #Kosovo convened for 1 February https://t.co/bXzfc6F1wo\n— EU External Action (@eu_eeas) January 28, 2017\nPremijer Srbije Aleksandar Vučić izjavio je u Briselu pre nekoliko dana, posle završetka nove runde razgovora na najvišem nivou između Beograda i Prištine, uz posredstvo visoke predstavnice EU Federike Mogerini, da je dogovoren nastavak dijaloga na najvišem nivou. sastanku su prisustvovali i predsednici Srbije i Kosova Tomislav Nikolić i Hašim Tači.\n29. januara 2017. u 00.39\n1.ferbruar treba da bude datum kada je Srbija odnela pobedu u rundi pregovora sa Albancima. Nadam se da ce tako i da bude.\n29. januara 2017. u 01.30\nDijalog mora da se nastavi ali u mirnoj atmosferi. Rat ne sme da bude opcija ni slucano.\n29. januara 2017. u 04.30\nFederika Mogerini ocekuje da nastavak razgovora treba da protekne o otvorenim pitanjima, o primeni vec postignutih sporazuma kao i o koracima za nastavak dijaloga. Misljenja sam da EU ce imati vis erazumevanja za nas, jer Hasim Taci je prosli put preterao sa provokacijama u medijima, njihova reakcija je zaista bila mlaka gotovo nikakva.


Izvor: B92, 05.Dec.2020, 17:34\nIz Fejsbuka kažu da će brisati sadržaj koji negativno govori o vakcinama kako bi sprečili "dugoročnu štetu po zdravlje".\nFejsbuk kaže da će početi da uklanja lažne vesti o vakcinama protiv korona virusa kako bi sprečili "dugoročnu štetu po zdravlje". Iz kompanije navode da će ubrzati realizaciju planova da uklanjaju postove koji sadrže lažne informacije kako na Fejsbuku, tako i na Instagramu, >> Pročitaj celu vest na sajtu B92 << nakon što je Velika Britanija prva u svetu najavila početak vakcinacije.\nIz kompanije kažu da će brisati tvrdnje o vakcinama za korona virus za koje su "već opovrgli stručnjaci u oblasti zdravlja". Oni dodaju da od januara rade na uklanjanju sadržaja o pandemiji, kao što su informacije o lažnim lekovima i tvrdnje da virus ne postoji.\nNa ovaj način, kompanija je proširila praksu da "uklanja infomacije koje mogu izazvati dugoročnu štetu po zdravlje".\n"Ne možemo ovo da sprovedemo preko noći", kažu iz Fejsbuka.\nImran Ahmed, izvršni direktor Centra za borbu protiv govora mržnje na internetu, smatra da je "ove korake trebalo preduzeti mnogo ranije, a da ni sada nema garancije da će biti efikasno sprovedeni", navodi se u saopštenju. "Kao što smo imali prilike da vidimo u mesecima nakon obećanja Fejsbuka da će brisati lažne vesti o korona virusu koje su dali početkom godine, oni ne ispunjavaju uvek svoja obećanja".\nAhmed je apelovao na svetske vlade da ubrzaju donošenje regulativa kojom bi se ograničilo širenje štetnih sadržaja. "Oni bi morali da uvedu rigoriznu regulativu što je pre moguće kako bi osigurali primenu obećanja poput onog koje je dao Fejsbuk, kao što je krivična odgovornost za nepostupanje po pitanju uklanjanja sadržaja koji pojačava rizik po zdravlje", zaključuje.\nBritanska vlada planira da usvoji Zakon o onlajn pretnjama, nakon kritika da je "neprihvatljivo mnogo zakasnila" da objavi nacrt, dok je sekretar iz senke za digitalna pitanja Laburističke partije Džo Stivens apelovao na hitno donošenje zakona koji treba da zaštiti ljude za "širenje opasnih dezinformacija".\nIz Fejsbuka kažu da će brisati sadržaj koji negativno govori o vakcinama kako bi sprečili „dugoročnu štetu po zdravlje"...Getty ImagesFejsbuk će brisati postove koji pozivaju ljude da se ne vakcinišu..Fejsbuk kaže da će početi da uklanja lažne vesti o vakcinama protiv korona virusa kako...


Reflektor - Dani Izraela u Kragujevcu: Izložbe, predavanja... - Vesti iz Kragujevca i Šumadije - Pressek.rs\nDani Izraela u Kragujevcu: Izložbe, predavanja...\nKragujevac će naredne nedelje biti domaćin manifestacije „Dani Izraela”. Manifestacija će otpočeti izložbom „Pisma Hilde Dajč” u sredu, 11. aprila, u Muzeju „21. oktobar”. Izložbu čine pisma jevrejske devojke koje je pisala u poslednjim danima svog života iz logora Staro sajmište.\nU okviru „Dana Izraela” biće održan Izraelski filmski karavan u Domu omladine u okviru koga će biti predstavljeno šest najznačajnijih filmskih ostvarenja izraelske kinematografije, u četvrtak, 12. aprila.\nIstog dana, u narodnoj biblioteci „Vuk Karadžić” biće otvorena izložba pod nazivom „Razmena pogleda”.\nIstog dana će na Ekonomskom fakultetu biti održana dva predavanja iz oblasti preduzetništva, odnosno startup kompanija, koja će održati eksperti iz ove oblasti. Oni će podeliti pozitivna iskustva iz svoje zemlje, s obzirom na to da je Izrael država koja ima najviše startup kompanija po glavi stanovnika.\nPredavanje na temu „Tel Aviv - priča o startup gradu” održaće Gilad Uzilej, direktor kompanije Tel Aviv global, dok će na temu „Izraelski startup ekosistem - Kako izgraditi uspešan startup već sutra ujutru” govoriti Moše Sarfati, osnivač kompanije „Krypton venture capital”.\nZamenik ambasadora Izraela, Dženi Sedov održaće u petak, 13. aprila predavanje na temu razvoja inovacija po modelu Izraela, u Prvoj kragujevačkoj gimnaziji.\n„Dani Izraela” će biti završeni održavanjem Poslovnog foruma u Regionalnoj privrednoj komori na temu saradnje u oblasti privrede i turizma.\nProgram realizuje Grad Kragujevac u saradnji sa Ambasadom Izraela u Srbiji.


Thaci u obraćanju zastupnicima Skupštine: Osnivanje oružanih snaga Kosova naredne godine - Vijesti sa Balkana i Svijeta\nThaci u obraćanju zastupnicima Skupštine: Osnivanje oružanih snaga Kosova naredne godine\nPRIŠTINA (AA) – Među glavnim prioritetima Kosova u narednoj godini ostaju vladavina zakona, borba protiv korupcije i organizovanog kriminala, ispunjenje međunarodnih obaveza i formiranje oružanih snaga Kosova, izjavio je predsednik Kosova Hashim Thaci tokom godišnjeg obraćanja poslanicima Skupštine Kosova, javlja Anadolu Agency (AA).\nThacijev govor su bojkotovali zastupnici opozicionih partija i Srpske liste.\nThaci je kazao da su Bezbedonosne snage Kosova dobro pripremljene i da se sa međunarodnim partnerima radi na transformaciji tih snaga u oružane snage Kosova putem ustavnih promena.\n“Sada smo u konačnoj fazi napora za obezbeđivanje podrške da proces osnivanja oružanih snaga Kosova bude putem ustavnih promena. To radimo u koordinaciji sa NATO-om i drugim strateškim partnerima. Ja danas želim da vam garantujemo da ćemo sa Vladom, Skupštinom i strateškim partnerima zajednički raditi da 2018. godina bude godina osnivanja oružanih snaga Kosova”, kazao je Thaci.\nKosovski predsednik je istakao da je prošlost Kosova bolna i da su sećanja na patnje još uvek sveža, ali da se zbog budućnosti založio za osnivanje Komsije za istinu i pomirenje, koja će pomoći i pravdi. Izrazio je uverenje da će Komisija dati konkretne rezultate od 2018. godine.\nIstovremeno je naglasio da je dijalog jedini mehanizam za rešavanje problema kako unutar države, tako i sa susednim zemljama. On je kazao da se u okviru napora za izgradnjou mira u jugoistočnoj Evropi vodi i dijalog o normalizaciji odnosa Kosova i Srbije.\n“Sada smo spremni da nastavimo konačnu fazu ovog procesa, koji će se nastaviti uz posredovanje EU i podršku Sjedinjenih Američkih Država. Sigurno da ova završna faza neće biti nimalo laka i u vezi s tim sam započeo formalne i neformalne razgovore sa političkim partijama i civilnim društvom kako bi smo osnovali ekipu dijaloga, ekipu jedinstva, kako bi obezbedili sveobuhvatnost u ovom procesu”, kazao je Thaci.\nOn je obećao da će proces dijaloga biti transparentan i da će se svaki postignuti sporazum ratifikovati u Skupštini. Takođe je pozvao na formiranje Zajednice opština sa srpskom većinom prema sporazumu postignutom u Briselu i prema odluci Ustavnog suda Kosova.\nIstakavši da se kredibilnost zemlje na međunarodnoj sceni ogleda i kroz ispunjenje obaveza, kazao je da se ne može za sve upirati prst ka EU i međunarodnoj zajednici, tražeći krivce za zaostajanje. Thaci je u tom kontekstu pozvao na što bržu ratifikaciju sporazuma o demarkaciji granice sa Crnom Gorom, kao uslov za viznu liberalizaciju, kazavaši da ohrabruju razgovori koji se vode u institucijama na pronalaženju rešenja za to pitanje.\nNeophodno je nastaviti reforme u pravosudnom sistemu, dodao je Thaci i podsetio da je dekretovanjem sudija i tužilaca iz nevećinskih zajednica proširen pravosudni sistem i na severni deo Kosova. Thaci se založio za jačanje ljudskih prava svakog građanina Kosova, na čemu se kako je kazao, angažovao tokom 2017. godine, počevši do zastupljenosti žena u institucijama, pa do održavanja Parade ponosa.\nKazao je da se angažovao i na ekonomskom razvoju zemlje, što je preduslov za poboljšanje života svih građana Kosova.\nPOVEZANE STAVKEgovor u SkupstiniHashim Thaçipredsednik Kosova


Camelbak bidon CHUTE MAG 1000ml charcoal BID-1513001001 cena, cene Srbija, prodaja Beograd Novi Sad Niš\nCamelbak bidon CHUTE MAG 1000ml charcoal BID-1513001001 cene\nDobar materijal i dizajn...\nKomentar:Bežite od ovog proizvoda. Za tolke pare ne svira dobro... Drugim rečima puno para malo muzike\nTrenutno nemamo slike za Camelbak bidon CHUTE MAG 1000ml charcoal BID-1513001001\nEPonuda nije internet prodavnica već Vam omogućava da brzo i lako nađete Camelbak bidon CHUTE MAG 1000ml charcoal BID-1513001001 po najjeftinijoj ceni. Naš cilj je da kupci budu što bolje informisani o ponudi Camelbak bidon CHUTE MAG 1000ml charcoal BID-1513001001 na tržištu Srbije. Vrlo lako nalazite željeni proizvod za kategoriju Flašice za vodu cene, ne morate da lutate od sajta do sajta za Camelbak Flašice za vodu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Camelbak bidon CHUTE MAG 1000ml charcoal BID-1513001001 sa PRODAVCEM. EPonuda ne može da garantuje potpunu tačnost specifikacije i slika za Camelbak bidon CHUTE MAG 1000ml charcoal BID-1513001001. Pre kupovine, podatke za Camelbak bidon CHUTE MAG 1000ml charcoal BID-1513001001 proverite na sajtu PROIZVOĐAČA.


Krivična prijava zbog ugrožavanja sigurnosti izbeglica – IDEAS\nKoalicija za zaštitu dece izbeglica i migranata od zlostavljanja i zanemarivanja, podnela je krivičnu prijavu Osnovnom javnom tužilaštvu u Somboru zbog incidenta koji se najverovatnije dogodio u Apatinu, kada je grupa neidentifikovanih muškaraca presrela dva taksi vozila u kojima su se nalazila i deca izbeglice i, zbog njihove verske, nacionalne i etničke pripadnosti, pretila napadom na njihov život i telo.\nKoalicija za zaštitu dece izbeglica i migranata od zlostavljanja i zanemarivanja, koju čine organizacije IDEAS, CRPC, DRC i Indigo, podnela je krivičnu prijavu Osnovnom javnom tužilaštvu u Somboru zbog incidenta koji se najverovatnije dogodio 5. oktobra 2020. godine u Apatinu, kada je grupa neidentifikovanih muškaraca presrela dva taksi vozila u kojima su se nalazila i deca izbeglice i, zbog njihove verske, nacionalne i etničke pripadnosti, pretila napadom na njihov život i telo. Na taj način ostvarila su se zakonska obeležja krivičnog dela ugrožavanja sigurnosti koje su počinili iz mržnje zbog vere, nacionalnosti i etničke pripadnosti izbeglica sa Bliskog istoka koje su se nalazile u vozilima.\nNa žalost, ovaj incident ne predstavlja usamljeni slučaj neprihvatljivog ponašanja prema deci izbeglicama i migrantima u Srbiji. Članice Koalicije su i ranije obaveštavale nadležne pravosudne organe o incidentima u kojima su neidentifikovane osobe ugrožavale i zlostavljale izbeglice i migrante i sve to snimale mobilnim telefonima i kačile na društvene mreže. Primećujemo da su zločini iz mržnje prema izbeglicama u Srbiji u porastu, ali i da odgovori pravosudnih organa do sada nisu bili dovoljno efikasni. Tako, na primer, javnost još uvek nije obaveštena o epilozima pretkrivičnih i krivičnih postupaka koji su pokretani protiv pripadnika ”Narodnih patrola”, ali i u pogledu mera koje su preduzete protiv administratora Facebook grupe ”Stop naseljavanju migranata” i pripadnika udruženja građana ”Levijatan”.\nČlanice Koalicije podsećaju da Ustav Republike Srbije propisuje u članu 49 da je zabranjeno i kažnjivo svako izazivanje i podsticanje rasne, nacionalne, verske ili druge neravnopravnosti, mržnje i netrpeljivosti i da je odgovornost tužilačkih organa da efikasno gone i kažnjavaju sve pojedince koji se o ovu zabranu ogluše. Samo na taj način biće poslata jasna poruka da su ovakvi vidovi ponašanja neprihvatljivi i da u Srbiji postoji vladavina prava i nulta tolerancija na diskriminaciju, mržnju i nasilje.\nPrema saznanjima iz medija, nakon podnesene krivične prijave, policija u Somboru je identifikovala i saslušala osumnjičenog koji je učestvovao u incidentu u Apatinu, dok se sudski epilog slučaja još uvek čeka.


EP usvojio rezoluciji o Kosovu: Hitno formirati ZSO - Gorapress.net\nEP usvojio rezoluciji o Kosovu: Hitno formirati ZSO\nvropski parlament usvojio rezoluciju o Kosovu. U tekstu se, između ostalog, od Prištine traži da odmah uspostavi ZSO.\nZato navode da Evropska unija mora od vlasti Kosova zatražiti da formiraju radnu grupu na visokom nivou "s jasnim oročenim mandatom za izradu predloga tog statuta koji će biti objavljen i dat na raspravu u Skupštini" Kosova.\nEvropski komesar za proširivanje Johanes Han je sinoć u raspravi o rezoluciji o Kosovu u Evropskom parlamentu izjavio da dijalog Beograda i Prištine mora da se nastavi, kao i da Kosovo mora da nastavi reforme u oblasti vladavine prava, ekonomskog razvoja i obrazovanja.\nHan je u uvodnoj reči ocenio da su protekli izbori na Kosovu protekli mirno, navodeći da je to znak demokratske zrelosti stanovnika Kosova koji su uspeli da slobodno izraze svoje biračko pravo. On je ipak naveo da su navodi o zastrašivanju i pritiscima tokom predizborne kampanje neprihvatljivi.\nTakodje se "lideri zajednice kosovskih Srba pozivaju da u potpunosti preuzmu odgovornost za svoje mesto i ulogu u institucijama zemlje, tako da deluju nezavisno od Beograda i da konstruktivno doprinose boljitku celog naroda Kosova".\nOd vlasti Kosova se traži da i dalje podržavaju uključivanje srpskih predstavnika i da "grade uzajamno poverenje izmedju zajednica tako što će pospešivati njihovu ekonomsku integraciju".\nUspostavljanje Specijalnog suda za sudjenje ratnim zločinima na Kosovu i Ureda specijalnog tužioca tog suda u Hagu evroposlanici su "pozdravili kao ključni korak ka obezbedjenju pravde i pomirenja" i ocenili da je "zaštita svedoka od presudne važnosti za uspeh tog Specijalnog suda, pa se vlasti pozivaju da gradjanima dozvole da koriste taj sistema bez straha od odmazde".\nOni su, navedeno je, "duboko zabrinuti zbog hapšenja Ramuša Haradinaja, na osnovu medjunarodne optužnice koju je 2004. izdala Srbija" na osnovu univerzalne nadležnosti svog suda za ratne zločine.\nU rezoluciji je izraženo žaljenje što se taj zakon "zloupotrebljava za istragu gradjana zemalja koje su pripadale bivšoj Jugoslaviji".\nU dokumentu Evropskog parlamenta je izraženo zadovoljstvo što je Evropska komisija predložila da se ukinu vize za gradjane Kosova, a naglašava zabrinutost što prištinske vlasti ne ispunjavaju svoje obaveze da bi se to sprovelo, uključujući ratifikaciju sporazuma o razgraničenju s Crnom Gorom i suzbijanje korupcije i organizovanog kriminala.\nNeverovatan broj: 857 miliona sitnog oružja imaju civili


Posebna odluka – Općina Kalesija\nOvom Odlukom odobrava se ugovornom organu općina Kalesija pokretanje postupka javne nabavke prije usvajanja i objavljivanja Plana nabavki za 2019. godinu, za slijedeće predmete nabavki:\n-„ SO ZA POSIPANJE PUTEVA“;\n-„NABAVKA NOVOG TRAKTORA“\nNabavka iz tačke I ove Odluke, biće uvrštena u Plan nabavki za 2019.godinu, sa naznakom da je nabavka realizirana u periodu usvajanja i objavljivanja Plana nabavki za 2019.godinu.\nSredstva za nabavku iz tačke I ove Odluke, biće obezbijeđena iz Budžeta općine Kalesija za 2019. godinu i to: „ SO ZA POSIPANJE PUTEVA“ sa pozicije „Izdaci za zimsko održavanje puteva“- 613724;\n„NABAVKA NOVOG TRAKTORA“ sa pozicije 821321-nabavka mašine za čišćenje kanala i sječu granja.\nS tim u vezi, donošenje posebne odluke je nužnost, kao uslov za pokretanje javne nabavke u periodu do usvajanja i objavljivanja Plana nabavki za 2019.godinu.\nUsljed pojačanih padavina snijega i niskih temperatura, u službi za Civilnu zaštitu općine Kalesija došlo je i do potrebe za većom količinom soli za posipanje puteva. Količine soli koje su se nabavile u 2018.godinu su potrošene, a padavine i niske temperature su se i dalje zadržale. Ovakva novonastala situacija zahtijeva hitno reagovanje i nabavljanje potrebnih količina soli kako ne bi došlo do kolapsa u saobraćaju na području općine Kalesija. Pored putne soli, vremenske prilike i haotično stanje u visinskim zonama općine Kalesija, zahtijevaju i hitnu nabavku traktora kako bi se obezbijedio pristup pojedinim naseljima na području općine Kalesija.\nObzirom da Plan nabavki za 2019.godinu još nije usvojen, odlučeno je kao u članu 1. ove Odluke.


Vesti online / Slobodno Vreme / Auto-moto / Da li je budućnost FIAT-a prelazak u kineske ruke?\nAli, uprkos povratku profitabilnosti i znatno poboljšanoj proizvodnji - da ne pominjemo velike američke investicije koje su izazvale pohvale predsednika Donalda Trampa - budućnost italijansko-američkog proizvođača automobila je ponovo opterećena neizvesnošću, počinje analiza USA Today.\nUoči automobilskog šoua u Detroitu koji počinje ove nedelje, raste pritisak nad Markjonea da otkrije sledeći potez kompanije ili odloži svoj dugogodišnji plan o odlasku sa mesta direktora FCA grupacije. Auto-analitičar Maks Vorbarton, jedan od najtraženijih stručnjaka u industriji, predvideo je u četvrtak da će Markjone možda morati da se zadrži.\nAUTO-MOTO Šta je to nateralo građane Milana da parkiraju svoje automobile?


– Od 312,9 miliona izdatih garancija BiH, samo 0,2 odsto su garancije za projekte u Federaciji BiH, a ostatak od 312,3 miliona KM su projekti u Republici Srpskoj\nBANJALUKA – Bosna i Hercegovina (BiH), novcem svih njenih građana, garantuje vraćanje ino-kredita teških preko 312,9 miliona KM, od čega se 312,3 miliona KM ili čak 99,8 odsto odnosi na garancije za kredite za projekte u Republici Srpskoj.\nBiH je, prema podacima za prvi kvartal ove godine, izdala garancije za vraćanje vanjskog duga u ukupnom iznosu od 312,9 miliona, od čega se 312,3 miliona KM odnosi na kredite Evropske banke za obnovu i razvoj (EBRD), a nešto preko pola miliona maraka na kredit Izvozno – uvozne banke Mađarske.\nSve garancije za kredite EBRD-a odnose se na projekte u Srpskoj, a među najvišim dugovima čije se vraćanje garantuje je onaj za fazu jedan autoputa Banjaluka – Doboj. Na kraju marta ove godine po tom kreditu je dugovano 292,4 miliona KM.\nBiH je garant i za kredit uzet za projekat centralnog grijanja u Prijedoru, a za koji je na kraju prvog kvartala dug bio 13,6 miliona KM.\nPored ovog lokalnog projekta, BiH garantuje i vraćanje 6,1 miliona KM preostalog duga za kanalizacioni sistem u Bijeljini.\nIstovremeno, BiH je garant i za kredit koji je uzet za vodovod u Tuzli, a po kojem je na kraju marta zabilježen dug od 567.191 KM.\nBiH je zadužena kod 19 inostranih kreditora kojima je u prvom kvartalu ove godine otplatila 211,4 miliona KM duga, o čemu je CAPITAL pisao.\nTagovi: bihgarancijeizborizdvajamoprojektispoljni dugvazno


Industrijska so za stambene i mesne zajednice Opštine Pantelej\nGradska opština Pantelej u saradnji sa JKP Mediana obezbedila je potrebne količine industrijske soli koje su namenjene stambenim zajednicama na području opštine kao i mesnim zajednicama, za saniranje poledice u zimskim uslovima.\nPrve količine koje je dostavila Mediana, upravnici stambenih zajednica i predsednici mesnih zajednica mogu da preuzmu u sedištu Opštine Pantelej počev od danas, 15.01.2020. tokom celog dana, do 20 časova naveče, kao i tokom predstojećeg vikenda, u intervalu od 10-12 časova, kada je organizovano dežustvo za preuzimanje džakova sa ovim agregatom, saopšteno je iz Gradske opštine Pantelej.\nPreporuka je da se i škole jave opštini radi blagovremene nabavke soli za svoje potrebe kada od ponedeljka počnu sa radom, posle raspusta. Dodatne količine biće po potrebi sukcesivno dostavljane opštinama, a predsednica Gradske opštine Pantelej, Nataša Stanković i direktor JKP Mediana apeluju na građane da se prema važećim propisima redovno staraju o urednom čišćenju snega i poledice ispred svojih stambenih i poslovnih objekata radi bezbednosti kretanja.


Aleksandar Vučić : “Neću da lažem narod i da kažem da je Kosovo dio Srbije” – Kakanj-X\nNa 18 okt, 2019 59\nPredsjednik Srbije Aleksandar Vučić ocijenio je kao “pričanje gluposti” najavu kandidata za premijera Kosova Aljbina Kurtija da će ako ukine takse uvesti recipročne mjere Srbiji i poručio kosovskim Albancima “da se upristoje, da povedu računa i shvate da ne mogu da nas maltretiraju” jer, kako je dodao “ne zavisimo mi od vas nego vi od nas”.\nPredsjednik Srbije je istakao da neće da laže narod i da kaže da je Kosovo dio Srbije, ali “nije cijelo naše, ali nije ni njihovo“, a da kompromis nije da Srbija sve izgubi, a da Albanci sve dobiju.\n“Neću da lažem narod i kažem da je sve naše i lako ćemo mi to i da se junačimo. To ne podnosim jer ta laka rješenja obično vode do ambisa. Ja narodu kažem nije sve naše, ali nije sve ni njihovo“, rekao je Vučić.\nOn je rekao da je “u vrijeme Vučića 13 država povuklo priznanje Kosova, a četiri priznale, dok je za vrijeme prethodne vlasti 89 država priznalo Kosovo“.\nVučić je ponovio kritike na račun prethodne vlasti, koja, kako je rekao, nije izdala ni saopštenje kada je Kosovo proglasilo nezavisnost, prenosi “Beta”.


Ukidanje plave zone u Bul.Zorana Djindjica - Peticije.online\nUkidanje plave zone u Bul.Zorana Djindjica\nSvedoci smo nerazumne politike Parking servisa koja ocigledno nema za cilj osnovnu ulogu gradskog servisa, da olakša život gradjanima Beograda, već joj je jedini cilj stvaranje profita preko gradjana kojima treba da služi.\nParking servis je izvršio zoniranje kako novih tako i starih parking mesta i time napravio neopisivi haos. Posle zoniranja koje je obavio Parking servis, manje je besplatnih parking mesta. Posledica ove odluke je da zaposleni koji ne žele da plate harač moraju da parkiraju na parkinzima okolnih stambenih zgrada, čime otežavaju parkiranje stanarima zgrada. Ovo dovodi do još veće gužve na parkinzima okolnih zgrada. Istovremeno na novoizgrađenim parkinzima 90% parking mesta ostaje nekorišćeno.\nOva odluka je višestruko otežala život Beogradjanima, a posebno zaposlenima u Novom Beogradu. Svuda u normalnim zemljama uvodjenje zona je sa ciljem rasterećenja gradske gužve i primenjuje se u užem centru grada. Zahtevamo, kao i svi gradjani Beograda, da se ukine ova sramna, pljačkaška odluka Parking servisa.\nTrazimo ukidanje plave zone od strane Parking servisa u Bulevaru Zorana Djindjica i okolnim ulicama u Novom Beogradu.\nVesna Kontaktirajte autora peticije\nPotpisivanjem, ovlašćujem Vesna da preda moj potpis onima koji imaju moć odlučivanja po ovom pitanju.\nPromovišite peticiju "Ukidanje plave zone u Bul.Zorana Djindjica" na ovoj listi


Foto: MINISTARSTVO ODBRANE SRBIJE/ JOVO MAMULA\nKatarina lazic simic\t 25.03.2020. 12:36h\nPrvi konvoj sa srpskim državljanima, koji su danima "zarobljeni" u Sloveniji u povratku iz drugih zemalja EU, krenuće danas posle podne ka Srbiji.\n"Vlada Srbije i nadležne institucije su sa Slovenačkom Vladom dogovorile da prvi konvoji vozila sa našim državljanima 'zaglavljenim' u Sloveniji krene danas, u popodnevnim satima", kaže sagovornik Tanjuga.\nAmbasadorka Srbije Zorana Vlatković obišla je srpske građane koji čekaju na konvoj, a za one kojima je to potrebno, uz pomoć grada Ljubljane obezbeđeno je prenoćište i hrana u sportskoj dvorani "Ježica" u Ljubljani.\nSvi građani Srbije koji se nalaze na teritoriji Slovenije a žele da se vrate u Srbiju i imaju svoj prevoz, trebalo je da budu danas do 11 časova u sportskoj dvorani "Ježica", objavila je ranije ambasada Srbije u Sloveniji.\n"Sa tog mesta, organizovano će se krenuti ka Srbiji, u više odvojenih konvoja, isključivo privatnim vozilima građana. Dakle, nije reč o konvoju autobusa, već svako mora da ima obezbeđeno vozilo. Uglavnom je reč o ljudima koji su došli svojim autima i zbog režima na granicama u regionu ostali u Sloveniji".\nSTIŽU SRBI SA SVIH STRANA: Er Srbija dovela 143 putnika i 2 bebe iz Pariza, dolaze naši i iz Istanbula, Soluna i Larnake\nSRBIMA U DUBAIJU SVE TEŽE: Molimo vas, pomozite da se vratimo našu zemlju, ovde su mala deca i lekari (VIDEO)


Novi ambasador BIH u Srbiji predao akreditive Nikoliću\nNovoimenovani ambasador BiH u Srbiji Lazar Mirkić predao je akreditive predsjedniku Srbije Tomislavu Nikoliću, ističući da specijalne paralelne veze koje Srbija ima sa Republikom Srpskom nisu smetnja za saradnju Sarajeva i Beograda, već put kojim se mogu unaprijediti odnosi dvije zemlje.\nMirkić je naglasio da je za BiH izuzetno važan principijelni stav o poštovanju suvereniteta i teritorijalnog integriteta BiH, kao i da BiH pitanje Kosova smatra unutrašnjim pitanjem Srbije.\nOn je naveo da BiH nije priznala nezavisnost Kosova i naglasio da ova zemlja podržava briselski dijalog pod okriljem EU, te da će pozdraviti svaki postignuti dogovor.\nMirkić je istakao da razmjena posjeta najviših zvaničnika Srbije i BiH treba biti nastavljena i ocijenio da će planirana posjeta Nikolića Sarajevu biti snažna poruka da BiH i Srbija imaju iste ciljeve za budućnost.\nOn je dodao da će predstojeća zajednička sjednica Vijeća ministara BiH i Vlade Srbije biti prilika da se napravi presjek bilateralnih odnosa, ispitaju nove mogućnosti saradnje i ucrta pravac budućih zajedničkih aktivnosti.\nPredsjednik Srbije Tomislav Nikolić poručio je da će Srbija nastaviti snažno da podržava sve aktivnosti koje doprinose prevazilaženju razlika i problema do kojih je došlo u zajedničkoj istoriji Srbije i BiH.


Bivši borci nisu došli na razgovor s ministrom Bukvarevićem - Bolja Tuzla\nBivši borci nisu došli na razgovor s ministrom Bukvarevićem\nOko 300 demobilisanih boraca i članova njihovih porodica još drže u blokadi petlju Šićki Brod, tražeći ispunjenje tri poznata uslova, upućena Ministarstvu za boračka i pitanje invalida odbrambeno-oslobodilačkog rata.\nNa njihov zahtjev da dođe na razgovore, ministar Salko Bukvarević odgovorio je posjetom Tuzli te zatražio da bivši borci izaberu delegaciju od pet članova i dođu na razgovor s njim.\nNovi policijski komesar TK Dževad Korman, koji je posredovao u pokušaju organiziranja razgovora, izjavio je da su prosvjednici s petlje Šićki Brod odbili otići u Tuzlu na sastanak.\nPrema njegovim riječima, rekli su da se ne žele susresti s Bukvarevićem dok im ne obeća da će Nacrt zakona o pravima demobilisanih boraca FBiH u parlamentarnoj proceduri biti u ponedjeljak, a ne za 20 do 30 dana, kako je istaknuto jučer na konferenciji za novinare održanoj nakon vanredne sjednice Vlade FBiH u Sarajevu.\n– Danas oko 11 sati javljeno mi je da borci traže razgovor i ja sam dogovorio sastanak za 14 sati, ali u vojnom odsjeku Federalnog ministarstva za boračka i pitanja invalida odbrambeno-oslobodilačkog rata u Tuzli. Bio sam spreman da im na licu mjesta pokažem borački registar i prezentiram put kojim bismo išli do ispunjenja njihovih realnih zahtjeva – izjavio je Bukvarević za Fenu.\nKako je rekao, pripremio je da stavi na uvid i sve predložene zakonske izmjene koje osiguravaju povoljniji status ukupne boračke populacije, kao i proceduru kojom bi se ove odredbe pretvorile u praksi.\n– Do 16.30 sati čekao sam dolazak delegacije boraca s petlje Šićki Brod, a u međuvremenu mi je javljeno da su demobilisani borci iz Zeničko-dobojskog kantona spremni doći u sjedište Ministarstva na razgovor i mi smo, nakon višesatnog čekanja, krenuli za Sarajevo da ih primimo i obavimo razgovor – izvjestio je ministar Bukvarević, nudeći istu varijantu i prosvjednicima iz Tuzle.\nOn je još jednom pozvao demobilisane borce da odblokiraju petlju Šićki Brod i da sve razgovore obave u institucijama Federacije, tim više što protesti u Tuzli i drugdje nisu bili najavljeni.\n– Niko nema pravo blokirati ceste i ometati slobodu kretanja, to građani i privrednici nisu zaslužili – poručio je Bukvarević.


Saopštenje za javnost povodom napada na članice i osnivače NKEU. Fondacija Centar za demokratiju\nNajoštrije osuđujemo objave kojima se preti organizacijama civilnog društva, istraživačkim novinarima i aktivistima koji ukazuju na propuste vlasti i nadležnih organa u suprotstavljanju organizovanom kriminalu. Tražimo hitnu reakciju policije i tužilaštva.\nNacionalni konvent još jednom najoštrije osuđuje i traži hitnu reakciju policije i tužilaštva zbog serijala objava kojima se preti organizacijama civilnog društva, istraživačkim novinarima i aktivistima koji ukazuju na propuste vlasti i nadležnih organa u suprotstavljanju organizovanom kriminalu. U ovom ponovljenom saopštenju, nakon novih objava Nacionalne avangarde, pojašnjavamo detaljno iznete stavove i razdvajamo aktivnosti portala Prismotra od aktivnosti Nacionalne avangarde. Izvinjavamo se ukoliko je nejasna formulacija i pominjanje u množini izazvalo zabunu kod Nacionalne avangarde.\nNacionalna Avangarda je kreirala spot protiv BCBP-a po objavljivanju analize upotrebe sektora bezbednosti tokom vanrednog stanja, što je njihova osma objava protiv BCBP-a u prethodnih godinu dana. Proizvodnja diskreditujućeg sadržaja intenzivira se nakon što Krik ponovo otkriva da je sin predsednika Republike zatečen u društvu kriminalaca i analize u kojoj istraživač BCBP-a, Saša Đorđević, daje prikaz institucionalnog okvira u kom postoji sistem kontraobaveštajne i fizičke zaštite štićenih lica, a koje jeste i sin predsednika Republike. Jedini cilj tog teksta je bio da se ukaže na činjenicu da Srbija ima sistem u kom se zna ko je i u kojoj meri bio nadležan da člana porodice predsednika Republike po Ustavu i zakonima ove zemlje kontraobaveštajno i fizički štiti i zaštiti. Smatramo da je ukazivanje na ove činjenice bila obaveza stručnih organizacija, kada već zvanične institucije u čijoj je to nadležnosti, nisu učinile ništa.\nIstovremeno, portal Prismotra pokušava da BCBP označi kao neprijateljsku organizaciju koja “ima agente i izvodi operacije”. Objavljivanjem podataka iz biografija univerzitetskih profesora i javnih ličnosti, koji su članovi Upravnog odbora ove organizacije, uz optužbe da svojim analitičkim radom “ugrožavaju bezbednost države i pozivaju na nemire u zemlji “ i to sve “po nalogu NATO”, njima se crta meta na čelu i najdirektnije ugrožava bezbednost, pravo na rad i pravo na slobodu mišljenja i slobodu govora. Pored BCBP-a, portal Prismotra čije vlasništvo i urednička struktura nisu javno dostupni, u istom maniru targetira i novinare nezavisnih medija (Danas, Vreme, NIN, itd.) i aktiviste uglednih organizacija civilnog društva, od kojih su većina, takođe, članice Nacionalnog konventa o EU. Nedavno su predmet sličnih napada bili BIRODI i Beogradski centar za ljudska prava. Odgovorno tvrdimo da je u pitanju organizovana kampanja protiv građanskog društva koje ukazuje na neadekvatne odgovore institucija, a koja može imati ozbiljne posledice i po ličnu bezbednost njihovih članova, kao i na profesionalni integritet i ugled u društvu. Objave protiv BCBP i drugih medija i aktivista objavljeni su istog dana kada su objavljeni i na sajtu Prismotre i sinhrono emitovani na nekoliko lokalnih medija (TV Pančevo, TV Dunav iz Novog Sada, TV Rubin iz Kikinde, itd.), što podseća na metodologiju korišćenu prilikom emitovanja propagandnog spota čiji je cilj bio diskreditacija Olivera Ivanovića. Pre nego što ovaj spot dospe na Pink i proizvede teške posledice po bezbednost članova organizacija civilnog društva koje prate i analiziraju zvanične politike Republike Srbije na stručnim i naučnim osnovama i zalažu se za poštovanje prava i sprovođenje obaveza Republike Srbije u skladu sa spoljnopolitičkim opredeljenjima, Nacionalni konvent će učiniti sve u odbrani ugleda, integriteta i prava na rad naših članica. Na vreme upozoravamo nadležne organe i institucije na moguće posledice nepostupanja prema medijima čiji je cilj diskreditacija organizacija civilnog društva i uglednih pojedinaca.


Amerikanci su previše gojazni da bi vakcine protiv korone mogle da deluju\nDEJSTVO KOD GOJAZNIH OSOBA\nNova medicinska istraživanja pokazuju da gojazni ljudi, u ovom slučaju Amerikanci, verovatno neće imati koristi od budućih vakcina, jer će one, očigledno, delovati samo na mršave ljude.\nPrema ovim studijama, gojaznost direktno ometa sposobnost skoro svih vakcina da rade svoj posao, što znači da debeli ljudi ne bi ni trebalo da ih prime. Iako globalni medicinski sistem i dalje želi da svi budu vakcinisani, najnovija tvrdnja je da gojazni Amerikanci (čitaj: ljudi) neće imati toliko koristi od hemijskog ubrizgavanja kao što imaju oni mršavi.\n„Da li ćemo sledeće godine imati vakcinu protiv kovida prilagođenu gojaznim osobama? Nema šanse“, kaže Raz Šaik, vanredni profesor ishrane na Univerzitetu Severna Karolina o tome šta gojazno stanovništvo može da očekuje nakon što dođe do vakcine protiv koronavirusa.\n„Da li će ona da ima dejstvo kod gojaznih osoba? Naše predviđanje je da neće“, dodaje dr Šaik.\nOn svoje tvrdnje zasniva u velikoj meri na proceni studije iz Kine, koja je otkrila da teži ljudi koji su testirani pozitivno na koronavirus imaju tendenciju da teško podnose bolest ili umru u velikom procentu u poređenju sa mršavijim ljudima koji su pozitivni. Što ste deblji, to je veća verovatnoća da ćete razviti ozbiljne komplikacije ili umreti kao zaražena osoba koronavirusom.\nU SAD stručnjaci takođe tvrde da gojazni pacijenti trpe lošije ishode u poređenju s mršavijim pacijentima. Razlog je, čini se, taj što masnoća u krvi ometa prirodni imuni odgovor organizma, uzrokujući to da je manje efikasan ili da ne uspe da održi osobu zdravom.\nMasno tkivo u stomaku, jetri i drugim organima je posebno problematično, jer šalje molekule poput hormona leptina za koji mnogi naučnici veruju da izaziva stanje hronične upale u celom telu. Ova hronična upala zatim ometa imuni odgovor na bolesti, kao i na dejstvo vakcine.\nZdrav imuni sistem uključuje i isključuje upalu, pozivajući bela krvna zrnca i šaljući proteine da se bore protiv infekcije.\nTestovi krvi pokazuju da gojazni ljudi i ljudi sa povezanim faktorima metaboličkog rizika, kao što su visoki krvni pritisak i povišeni nivo šećera u krvi, imaju stanje hronične blage upale.\nIstraživanja su širom sveta otkrila da gojazni ljudi loše reaguju na vakcine u poređenju sa mršavijim. U mnogim slučajevima, vakcine ne funkcionišu kod morbidno gojaznih, koji obično razvijaju druge ozbiljne zdravstvene probleme pored zaraznih bolesti za koje im nedostaje imunitet.\n„Gojaznost je ozbiljan globalni problem, a podoptimalni imunološki odgovori izazvani vakcinom primećeni u gojaznoj populaciji ne mogu da se ignorišu“, napisali su istraživači iz klinike Majo u studiji iz 2015. godine objavljenoj u časopisu „Vaccine“.\nDruga grupa koja nema koristi od bilo koje vakcine protiv koronavirusa su stariji ljudi koji, kao i gojazni, uglavnom ne reaguju dobro na vakcine. To je razlog zašto konvencionalni medicinski stručnjaci neprestano ubeđuju starije ljude kako bi dobili vakcinu protiv sezonskog gripa svake godine, jer njihova razmišljanja idu ka tome da što više vakcina dobiju, veće su im šanse da steknu možda nekakav imunitet.\n2020-08-25T02:33:54+02:0025 августа, 2020|Zdravlje|


OPENS2019 traži volontere | TV KANAL 9 NOVI SAD\nNaslovna EMISIJE OPENS2019 traži volontere\nOPENS2019 traži volontere\nVIDEO K9: Nakon što je Novi Sad krajem prošle godine postao Omladinska prestonica Evrope za 2019. godinu, kada je velikoj pobedi mladih Novog Sada značajno doprineo i tim volontera koji su tokom cele prošle godine učestovali u aktivnostima ovog projekta, ove godine organizacija OPENS-a proširuje tim volontera i otvara konkurs za novih 20 potrebnih za predstojeće aktivnosti.\nU ponedeljak je raspisan konkurs na 20 novih volonterskih pozicija u timu OPENS volontera.\nOni će nakon selekcije i intervjua sa omladinskim radnicima i predstavnicima OPENS tima biti rasporođeni na veoma zanimljive volonterske pozicije, pre svega u okviru promo tima i edukativnog tima, kao i timu volontera za javne akcije koji će svojim zalaganjem moći da doprinesu predstojećim aktivnostima koje će biti realizovane u okviru projekta OPENS 2019.\nRok za prijavu je 11. april do 17 časova.\nKako je precizirano u saopštenju, mogu da se prijave svi mladi iz Novog Sada i okoline koji imaju od 15 do 30 godina i zainteresovani su da se angažuju na ovom projektu, dok će zauzvrat dobiti priliku da se druže s vršnjacima, steknu nova znanja i veštine, doprinesu svom razvoju i razvoju svoje lokalne zajednice.\nPodsetimo, Novi Sad – Omladinska prestonica Evrope 2019 (OPENS2019) ima za cilj da podrži mlade ljude da postanu proaktivni inicijatori pozitivnih promena i inovativnih ideja u društvu kako u gradu Novom Sadu tako i na nacionalnom, regionalnom i internacionalnom nivou.\nPrethodni tekstPronađen i ostatak metadona ukradenog u KCV\nSledeći tekstStižu olakšice za ratne invalide


Evropski parlament pozvao na ukidanje viza za Kosovo - Sputnjik Srbija\n14:55 30 Novembar 2020\n13:11 28.03.2019 Preuzmite kraći link\nEvropski parlaament usvojio je danas predlog Evropske komisije kojim se od EU članica traži vizna liberalizacija za građane s kosovskim pasošima.\n„Ne radi se samo o prepoznavanju njihovih napora, već i o osiguranju stabilnosti i bezbednosti u regionu. U pitanju je evropska perspektiva čitavog regiona“, rekao je Avramopulos.\nOn je podsetio da je Evropska komisija u julu 2018. godine potvrdila da je Kosovo ispunilo sve uslove za viznu liberalizaciju, uključujući i demarkaciju granice sa Crnom Gorom i jačanje borbe protiv organizovanog kriminala i korupcije.\n„Osiguraćemo još bolju saradnju, tako što ćemo ih približiti. Ne može se stalo pomerati cilj“, rekao je Avramopulos i upozorio da, u suprotnom, postoji rizik da Kosovo okrene leđa i počne da se udaljava od EU.\nDeo članica EU ne podržava viznu liberalizaciju za Kosovo zbog straha od migracionog rizika i problema koje je EU već imala s prilivom azilanata sa te teritorije.\nEvropski parlament, vize, Srbija


Epilog nesreće kod Zenice: Jedna osoba teže povrijeđena, dvije lakše (FOTO) - Portal 072info\nEpilog nesreće kod Zenice: Jedna osoba teže povrijeđena, dvije lakše (FOTO)\nAutor teksta 072info 29. Septembra 2019. 29. Septembra 2019.\nNa magistralnom putu M-17, u mjestu Donja Vraca kod Zenice, veceras je došlo do lančanog sudara u kojem su povrijeđene tri osobe.\nPrema zvaničnim informacijama iz Operativnog centra MUP-a ZDK, do nesreće je došlo u 18.20 sati.\n-Tom prilikom, tri osobe prevezene su na Odjel urgentnog bloka Kantonalne bolnice Zenica. Nakon opservacije, ljekari Urgentnog bloka kod jedne osobe konstatirali su teže, a kod dvije osobe lakše tjelesne povrede – kaže dežurni službenik u Operativnom centru MUP-a ZDK.\nZbog ove nesreće bile su formirane kilometarske kolone u oba pravca puta M-17, a nakon uviđaja, u 20.20 sati, saobraćaj je normaliziran.


KULTIM - književnost, poezija, stvaralaštvo, kultura » Blog Archive » POČELI DANI EVROPSKE BAŠTINE U KRAGUJEVCU\nPOČELI DANI EVROPSKE BAŠTINE U KRAGUJEVCU\nKRAGUJEVAC- Nacionalna manifestacija “Dani evropske baštine” počela je centralnim programom u Kragujevcu otvaranjem izložbe “Jezik i pismenost” u Narodnoj biblioteci “Vuk Karadzić”.\nDržavni sekretar u Ministarstvu kulture i informisanja Dejan Ristić rekao je novinarima da je tema ovogodišnje manifestacije izabrana povodom dva velika jubileja - 275 godina od rodjenja Dositeja Obradovća i 150 godina od smrti Vuka Karadzića.\n“Cilj ove manifestacije jeste da još jednom ukaže na potrebu očuvanja jezika i pismenosti u našoj sredini, afirmaciju i reafirmacijuta dva kulturna fenomena i da kroz čitav niz programa koji će danas biti u Kragujevcu, pokažemo istoriju srpske ćirilice, ali i otvorimo pogled na moderan pristup ćirilici u 21. veku”, rekao je Ristić.\nPostavka “Jezik i pismenost” predstavlja istoriju ćirilice kod Srba, od najstarijeg razdoblja do danas.\nIma tri dela, staroslovensko razdoblje, srpskoslovensko i novo doba, ozvaničeno Vukovom jezičkom i pravopisnom reformom.\nIzložba sadrži fototipska izdanja i kopije starih i retkih knjiga, rukopis i periodike iz fondova Biblioteke Matice srpske, Narodne biblioteke Srbije, Biblioteke SANU, Narodne biblioteke “Vuk Karadzić” u Kragujevcu i drugih.\nAutori postavke su Tatjana Subotin Golubović, Dušica Grbić i Violeta Jovičinac Petrović, a biće otvorena do 31. oktobra.\nPlanirano je da postavka bude prikazana i u drugim gradovima u Srbiji.


INICIJATIVE: ULICA, BISTA I PARK SA IMENOM MARIJANA BENEŠA! – Extra Stars\n11. Septembra 2018. Zoran Kisic\nProslavljeni jugoslovenski, odnosno svjetski bokser Marijan Beneš preminuo je 4. septembra, nakon čega su iz Mjesne zajednice Nova Varoš Gradskoj upravi Grada Banjaluka uputili dopis sa zahtjevom za izgradnju parka koji bi nosio naziv Marijan Beneš.\nTakođe, pokrenuta je i inicijativa da nekadašnjoj Ulici A.G. Matoša u ovom banjalučkom naselju bude izmijenjen naziv u Ulicu Marijana Beneša, s obzirom da je banjalučka ikona veći dio svog života proveo urpavo u ovoj ulici.\n“Uzimajuću u obzir da je dana 04.09.2018.godine preminuo proslavljeni jugoslovenski bokser, amaterski i profesionalni nosilac zlata i titule evropskog prvaka u boksu, naš Marijan Beneš, a koji je veći dio svog banjalučkog života proveo nastanjen u našem naselju, Ulici A.G. Matoša nadležnima u Gradskoj upravi Grada Banja Luka, istog dana upućen je dopis da se zahtjev ovog Savjeta iz 2017. godine, za izgradnju Parka Marijan Beneš u periodu 2018-2020.godina, sada realizuje bar u smislu da se zahtjevom predviđena površina obrazuje i označi kao Park Marijana Beneša, a planirano uređenje istog u skladu sa predmetnim zahtjevom može se realizovati i u periodu koji je predviđen planom kapitalnih investicija Grada Banja Luka. Pored traženog parka, u kojem je predviđeno postavljanje biste Marijana Beneša, navodi se u saopštenju MZ Nova Varoš.\nSEKA TOMIČIĆ S NOVIM PJESMAMA UZ MIŠU MIJATOVIĆA